XOG: Madaxda Puntland oo ka wada hadlaya rrimaha dagaalada gobalka Sool, Maxaase kasoo baxaya kulamadooda? – Puntlandtimes\nXOG: Madaxda Puntland oo ka wada hadlaya rrimaha dagaalada gobalka Sool, Maxaase kasoo baxaya kulamadooda?\nOctober 2, 2018 W LAASCAANO\nGAROOWE(P-TIMES) – Warsidaha Puntlandtimes.com wuxuu ogaaday in saacadihii lasoo dhaafay ay jireen kulamo gaar-gaar ah oo dhexmaray Madaxda Puntland, kuwaas looga hadlayay arrimaha ku saabsan gobalka Sool, gaar ahaana is hor fadhiga ciidamada maamulada Puntland iyo Somaliland.\nWarar hoose ayaa sheegaya in ay madaxda Puntland ee ugu sareeya gaar ahaana Madaxweynaha, Guddiga Difaaca iyo Saraakiisha taliska ciidamadu ay yeesheen kulamadan oo aan faahfaahin xoog leh laga heynin qodobada hoose ee laga xaajooday.\nSaacadihii lasoo dhaafay warar soo baxay ayaa sheegaya in Madaxweynaha Puntland Cabdiweli Maxamed Cali Gaas isku diyaarinayo dagaalo lagu qaado gobalka Sool, oo ay Somaliland haysatay 12kii sanno ee lasoo dhaafay.\nTukaraq oo ah meeshii ugu dambeysay ee gashay gacanta maamulkaas ayay ciidamada Somaliland qabsadeen bilowgii sannadkan, balse tan iyo xiligaas labada maamul ayaa waday dhaqdhaqaaqyo ciidan mase jirin dhinaca Puntland wax horumar ah oo ay ka gaartay dib u soo celinta deegaanadaas.\nBilo kooban ayaa ka haray mudo xileedka Madaxweynaha Puntland iyo Xukuumaddiisa, waxaana aad isha loogu hayaa dhaqdhaqaaqyada ku wajahan arrimaha gobalka Sool, oo ay isku horfadhiyaan ciidamada maamulada Somaliland iyo Puntland.\nSiyaasiin iyo musharaxiin ayaa horey uga digay in arrimaha dagaalada gobalka Sool ay caqabad ku noqdaan doorashada Madaxtinimada Puntland, oo ay madaxda hadda joogta ku abuuraan jawi dagaal xili ay bilo kooban ka harsan tahay waqtiga doorashada.\nDhaqdhaqaaq ciidan ayaa laga dareemayaa goobaha labada dhinac, sidda ay wararku sheegayaan, waxaana dad badan ay cabsi ka qabaan dagaal maalmaha dhaw dhexmari karra.


Raiisel wasaaraha Sudan ayaa ka badbaaday isku day dil | Banaadir Times\nHomeUncategorisedRaiisel wasaaraha Sudan ayaa ka badbaaday isku day dil\nKhartoum – Raiisel wasaaraha Suudaan ayaa ka badbaaday isku day dil ka dib markii uu qarax ka dhacay meel u dhaw kolonyo uu ku sugnaa caasimada Khartoum, warbaahinta dowlada Sudan ayaa sidaa sheegay.\nQoyska Abdalla Hamdok ayaa xaqiijiyay inuu badqabay qaraxa kadib. Telefishanka dawladda Sudan ayaa sheegay in Hamdok uu ku sii jeeday xafiiskiisa markii uu qaraxu dhacay, isla markaana loo qaaday “meel aamin ah.”\nMa jirto cid markiiba sheegatay mas’uuliyadda weerarka.\nMuuqaal la soo galiyay khadka internetka ayaa muujinaya laba baabuur oo kuwa Jabaan-ka sameysan oo loo yaqaan ‘SUVs’ oo ay adeegsadaan saraakiisha sarsare ee Suudaan oo wadada la dhigay, oo ay waxyeelo ka soo gaartay carmallada. Gaari kale ayaa si xun ugu dhaawacmay qaraxa.\nHamdok ayaa loo magacaabay ra’iisul wasaare bishii hore bishi Agoosto, kadib markii mudaaharaadyo dimuqraadiyadeed lagu taageeray millatariga in uu meesha ka saaro madaxweynaha isbahaysiga Cumar Al-Bashiir bishii Abriil uuna ku badalo xukuumad uu hogaamiyo shacabka.\nWadaxaajoodyo bilo ka dib, millatariga iyo dhaqdhaqaaqa dimuqraadiyadda taageera ayaa gaadhay heshiis awood-wadaag bishii Agoosto. Heshiiska ayaa aasaasay gole militari-rayid ah oo isku dhaf ah, 11 xubnood oo gole madax-bannaan oo xukuma Suudaan saddexda sano ee soo socota.\nJeneraalada militariga ayaa wali ah kuwa hogaamiyaasha dalka waxayna muujiyeen rabitaan yar oo ah inay awooda ku wareejiyaan maamulka ay hogaaminayaan shacabka.\nAl-Bashiir wuxuu xukunka la wareegay afgambi militari oo Islaami ah 1989 wuxuuna ku soo rogay fasiraad adag diintiisa muwaadiniintiisa, xaddidaya xorriyadda shaqsiyadeed. Waddanku wuxuu ahaa mid caalim ah oo caalami ah oo lagu taageerayo Islaamiyiinta xag-jirka ah.\nHamdok wuxuu kaloo cadeeyay in dawladu ay la shaqeyn doonto dadaalka maxkamada caalamiga ah ee dambiyada si ay u maxkamadeyso kuwa la doonayay dambiyo dagaal iyo xasuuq la xiriira colaada Darfur ee Suudaan sanadihii 2000.\nMas’uuliyiinta ku-meel-gaarka ah waxay bishii Febraayo ku dhawaaqeen inay oggolaadeen in al-Bashiir loo dhiibo ICC iyadoo ay weheliyaan mas’uuliyiin kale oo hore ay doonaysay ICC.\nDowladda ku meelgaarka ah ee Suudaan waxaa saaran cadaadis si ay u soo afjarto dagaallada ay la gasho kooxaha fallaagada iyadoo raadineysa inay dayactir ku sameyso dhaqaalaha dalku ku burburay, soo jiidashada gargaarka shisheeye ee aadka loogu baahan yahay ayna gaarsiiso dimuqraadiyadda ay ballan qaaday.\nKu dhawaad hal sano kadib markii xukunka laga tuuray al-Bashiir, dalka waxaa soo food saartay dhibaato dhaqaale oo aad u daran. Sicir bararku wuxuu taagan yahay 60% halka heerka shaqo la aanta uu ahaa 22.1% sanadka 2019, sida laga soo xigtay Sanduuqa Lacagta Adduunka. Dowladda ayaa sheegtay in 30% dhalinyarada reer Suudaan, oo ka badan kala bar dadka 42 milyan ka badan ay yihiin shaqo la’aan.\nPrevious articleWafdi ka socda Dowladda oo gaarey degmada Baraawe\nNext articleXuutiyiinta Yemen oo Eedeyn & digniin u jeediyey DFS


Ganacsatada Muqdisho oo dhinac walba ka dhiban | KEYDMEDIA ENGLISH\nGanacsatada Muqdisho oo dhinac walba ka dhiban\nKooxda Al-Shabaab ayaa sanad walba in ka badan $15-27 milyan oo dollar ka qaada Ganacsatada Muqdisho, iyadoo qofkii diida disha, sida ay sheegeen qubarada amniga.\nMUQDISHO, Soomaaliya - Ganacsi Muqdisho ayaa sanado badan wajahaya dhibaato iyo culeysyo uga imaanaya dhinacyada isku haya dalka Soomaaliya, oo 31 sano kusoo jiray colaado.\nAl-Shabaab iyo Daacish ayaa hadda ku loolamaya canshuurta Ganacsiga Caasimadda, iyadoo labada kooxood dhinac walba uu kusoo rogay lacago baad ah, oo sanadkiiba mar ka qaadaan.\nDadka falanqeeya arrimaha amniga, ayaa sheegaya in kooxaha argagaxisadda, ee iska soo horjeeda ay bartilmaameedsanayaan Shirkadaha waaweyn iyo Ganacsiyada kale ee Xamar.\nLabadii sano ee ugu dambeysay, si aan horay loo arag ayay labada koox u kordhiyeen Canshuurta, iyagoo adeegsanayaan cabsi-gelin iyo janbaaado Taleefonka u mariyaan Ganacsatada.\nAl-Shabaab ayaa horey u canshuuri jirtay ganacsiga Xamar, si ay ugu maalgeliso dagaalka ay kula jiraan dowladda Soomaaliya iyo AMISOM, iyadoo hadda sare u qaaday dalabaadkeeda.\nWaxaa sida muuqata hadda Daacish isku dayaysaa inay adeegsato xeeladaha Al-Shabaab ee hanjabaadda dilka iyo caga-jugleynta Ganacsatada, si ay u ogolaadaan bixinta Canshuurta.\nIlo wareedyo ka tirsan sirdoonka Soomaaliya ayaa u sheegay Keydmedia in Daacish ka dambeysay dilalka ugu yaraan 8 ka mid ah shaqaalaha Hormuud 2018 kadib markii shirkadda ugu weyn ee isgaarsiinta dalka, ay diiday inay bixiso dhowr milyan oo dollar oo Kooxda waydiisatay.\nDaacish ayaa qarxiyay dhowr Xaruumood oo Ganacsi oo ay kamid tahay Dahabshiil, oo xarunteeda Suuqa Bakaaraha albaabka lagu qarxiyay baabuur June 2019 kadib markii Shirkadda ka dhega-adeegtay dalabka kooxda inay bixiso qiyaastii $3 milyan oo dollar, taasoo ugu dambeyn sida la sheegay bixisay markii ay shaqaalaheeda iyo xaruumaheeda noqdeen bartilmaameed.\nC/raxmaan Maxamed Tuuryare, Agaasimihii hore ee Hay’adda Nabad Suggida iyo Sirdoonka Qaranka Soomaaliya, ayaa sheegay in lacagaha baada ah ee laga qaado ganacsiga Muqdisho ay tahay mid lagu ceejinayo ganacsatada, oo hadii aysan u hogaansamin dalabka kooxaha argagaxisadda la dilayo.\nGanacsatada maanta waxay bixinayaan saddex canshuur, canshuurta Al-Shabaab, Canshuurta Daacish iyo canshuuraha dowladda caadiga ah,” ayuu yiri Tuuryare, oo intaasi ku daray in Ganacstada badan lagu qasbay in ay u qaxaan wadamada deriska ah sababtoo ah lacagaha baada iyo amni darada."\nHaddii ay bixin waayaan ganacsatada saddexda Canshuur, waxaa la beegsan doonaa naftooda, Carruurtooda iyo Maalkooda, Ciqaabtu waa dil. Waa inay kala doortaan labadaas.\nTobankii sano ee la soo dhaafay, waaxda maaliyadda ee kooxda Al-Shabaab waxa ay "noqotay hay'adda aruurisay lacag ka badan mida Wasaaradda Maaliyadda dowladda, taasoo lagu qiyaaso bil walba $15 illaa 27 milyan oo dollarka Mareykanka.\nWakiillada Al-Shabaab ee dhanka maaliyadda, ayaa “canshuur” ka qaada noocyo badan oo ganacsi oo Soomaaliya ka jira, sida waxa laga soo saaro beeraha iyo xoolaha, waxayna sidoo kale hadda billaabeen in dhulka/boosaska la kala iibsado inay lacag ka qaadaan, iyagoo howsha u fududeeya dalaalka wax kala iibiya, sida KON xogta ku heshay.\nTodobaadkii lasoo dhaafay, suuqa Bakaaraha qeybo kamid ah, gara ahaan qeybta alaabaha dhismaha lagu iibiyo ayaa xirnaa saddex maalin kadib markii ganacsatada bixin waayeen lacag u dhaxaysa $20,000 illaa $40,000 la waydiistay Bakhaar walba.\nWaxay Ganacstada la shireen Al-Shabaab iyo dowladda, si xal ugu helaan Khatarta iyo Hanjabaadda Daacish, balse lagu guul-dareystay in la isku raaco sida loo wajahayo, waxaana taasi keentay in albaabada la isagu dhufto Bakhaaradda ku yaalla Jidka 2aad ee Bakaaraha [Jid-Mareexaan].\nMaalin kahor, booliska dowladda ayaa si qasab ah ku furay goobihii xirnaa, waxaana muuqata in dowladda iska weecinayso tooshka, balse aan ka fekerin nolosha ganacsatada oo u nugul inta goobtooda loogu galo kadibna lagu dhex dilo ama guryahooda lagu beegsado. Ma jirto cid saddexda dhinaca amni u balan-qaada Ganacstada, mid walba wuxuu fiirsadaa lacagta canshuurta uu markaas ka qaadayo.\nComments Topics: bakaaro soomaaliya


Maxay Al-shabaab U Weeraraan Huteelada? | Somaliland Post\nHome News Maxay Al-shabaab U Weeraraan Huteelada?\nMaxay Al-shabaab U Weeraraan Huteelada?\nMuqdisho(SLpost) – Ururka Al-shabaab ayaa weerarro la beegsada qaar ka mid ah huteellada ku yaalla caasimadda Muqdisho, kuwaasi oo ay ku nool yihiin siyaasiyiin iyo dad bartilmaameed u ah ururkaasi.\n“Waxaa fooda nagu soo hayay sanadka cusub, waxaana wada casheyneynay qaar ka mid ah asxaabteyda Muqdisho, kaddibna waxaa dhacay qarax xooggan.\nMid ka mid ah asxaabta iga caawisa dhanka ammaanka marka aan joogo Muqdisho, ayaa ii sheegay in qaraxa uu ka dhacay huteelka Jaziira. Qaar naga mid ah ayaa fuulay saqafka meeshii aan joognay, waxaana aragnay qiiq iyo holac ka baxaya derbiga huteelka oo gaadhi lagu qarxiyay.\nGawaadhida gurmadka degdega iyo kuwo ay ciidammada leeyihiin ayaa durbadiiba gaadhay huteel Jaziira, kaddibna waxaa goobtaasi ka dhacay qarax kale oo xooggan.\nIntii uu socday weerarkii huteel Saxafi, ayaa waxaa telefoonka igula soo xidhiidhay mid ka mid ah dagaalyahannada Al-shabaab, waxaana uu ii sheegay in jeneraalka ay kudabajireen tan iyo bishii August 2011-ka, uuna hogaaminayay howgalkii looga saaray Muqdisho.\n20-kii bishii Febraayo ee sanadkan markii la weeraray huteel Central, dadkii isku qarxiyay waxaa ka mid ahayd Luul Xuseen oo ka shaqeyn jirtay qeybta soo dhaweynta ee huteelkaasi.”


VIDEO: Qiimeyn 122-gool oo Messi, Suarez & Neymar dhaliyeen 2014/15, kee ugu qurxan. – Cayaaraha dunida\nSaddexda gool dhaliye ee ka soo jeeda qaarada Latin America ee ka tirsan kooxda Barcelona ee Lionel Messi, Luis Suarez iyo Neymar Jr ayaa xili ciyaareedkan kubbada cagta aduunka heerka koox ahaan taariikh u dhigay kadib markii ay 122 gool kooxdooda Barcelona u dhaliyeen.Saddexdan gool dhaliye ayaa rekoodh ku dhigay inay noqdeen saddexdii gool dhaliye ee hal xili ciyaareed koox goolasha ugu badan udhaliyay.\nMSN ayaa bilawgii xili ciyaareedka 2014/15 su’aalo layska waydiinayay, dadka qaar ayaa ku doodayay in Suarez uu ku ag muuq beeli doono Lionel Messi sidii hore ugu soo dhacday ciyaartoy kale halka dadka qaar saadaalinayeen inay noqon doonaan Messi, Suarez iyo Neymar weerar saddex xagal geeri ku noqon doona kooxaha ay Barcelona ka hor iman doonto.\nSi kastaba wixii dhacay ayaa dhacay, saddexda ciyaartoyna waxa ay Barcelona ka caawiyeen inay saddexda koob ku guulaysato, waana arin aad uga fog qaabkii ay Barcelona ku dhamaysatay xili ciyaareedkii 2013/14 markaas oo ayna wax koob ah ku guulaysan.\nHaddii aan joos ugu degno 122 ka gool sida ay Messi, Suarez iyo Neymar ukala dhaliyeen ayuu Messi dhaliyay 58 gool isaga oo goolasha rekoodho ku jabiyay isla markaana kuwo kale ku dhigay, Neymar oo xili ciyaareedkiisii labaad Barcelona ku qaatay ayaa dhaliyay 39 gool halka Luis Suarez oo xili ciyaareedkiisii ugu horeeyay Barcelona saddexda koob kula guulaystay uu dhaliyay 25 gool. Laakiin Suarez ayaa bilawgii horyaalka La ligaha ganaax ku seegay kadib markii ay FIFA ganaax afar bilood ah ku riday.Saddexda ciyaartoy ayaa sidoo kale 55 gool oo kale caawintooda lahaa.\nHaddaba waxaanu halkan idiinku soo gudbinaynaa goolasha ay Messi, Suarez iyo Neymar taariikhda ku dhigeen laakiin goolasha xidigan ayaa si kali kali ah loo habeeyay. Halkan ka daawo muuqaalka 58 ka gool ee uu Messi xili cciyaareedkan dhaliyay oo ku baxay luuqada Ingiriisida.\nHakan hoose ka daawo muuqaalka 39 kii gool ee Uu Neymar Xili ciyaareedkan Barcelona uga dhaliyay tartamada oo dhan.Neymar ayaa xili ciyaareedkan aad uga faa’iidaystay gool caawinta Messi iyo Suarez oo goolasha ugu badan ka\nInkasta oo uu Suarez isagu ganaax ku seegay kulamo badan oo bilawgii xili ciyaareedkan ahaa isla markaana uu bilawgii ku dhibtooday qaab ciyaareedka Barcelona ayuu markii danbe noqday xidig halistiisa iyo saamayntiisa la soo baxay. halkan ka daawo muuqaalka 25 kii gool ee uu Suarez xili ciyaareedkan Barcelona udhaliyay.\nHaddaba akhriste marka aad daawatay dhamaan 122 ka gool ee ay Messi, Suarez iyo Neymar xili ciyaareedkan dhaliyeen, gool kee ayaad odhan kartaa waa goolkii ugu quruxda badnaa? Goolka aad u doorata yinuu yahay goolka ugu quruxda badani ma filaysaa inuu u tartami doono goolka xili ciyaareedka ee La Ligaha? ¨


Shiinaha AISI52100 kubbadaha birta / chrome steel Soo-saaraha iyo Alaab-qeybiye | Kangda\nMagaca Product: Dhalista kubad bir ah / kubad bir ah oo bir ah / Kubadda birta ah ee dhalista\nHalabuurka kiimikada ee AISI52100 kubadaha birta qaada（GCr15 / SUJ2 / 100Cr6）\nSi 0.15% -0.35%\nMo 0.1% max\nQaadista birtu waxay leedahay culeys sarreeya, xoog silig ah, taabasho xoog daal iyo xirashada iska caabin, iyo adkeyn badan, oo buuxisa shuruudaha iska caabinta daxalka iyo u adkeysiga heerkulka sare xaaladaha qaarkood.\nKaarboonka chromium-ka sare ee birta qaata wuxuu leeyahay kaarboon badan oo kaarboon ah (0.95-1.05%), qallafsanaan sare iyo mid isku mid ah ayaa la heli karaa ka dib daminta, iyo nolol daal dheer. Faa'iido darrada ayaa ah inay xoogaa u adkaysanayso culeysyada waaweyn iyo saameynta adkaanta.\nBirta dhalista kaarboon-koronto-sare ee birta ah ayaa inta badan loo isticmaalaa sidii siddooyinkii iyo waxyaabihii is-rog-rogayay ee meelihii is-rogay ee ku xirnaa xaaladaha guud ee isticmaalka.\nQaadashada kubbadaha birta ah, oo ah qayb muhiim ah oo ka mid ah dhalista, ayaa door aad u muhiim ah leh.\nSidaa darteed, saameynta isticmaalka iyo nolosha adeegga ee culeysku waxay si dhow ula xiriiraan saxnaanta iyo adkaanta kubbadda birta dhalista. Adag ee kubbadda birta sidata waxay la xiriirtaa qiimaha rarka burburin kara ee birta birta ah.\nDALKA HEERKA MAGACA MAADI\nSHIINAHA GB GCr15\nMuuqaalka ugu weyn ee kubbada birta xambaaraysaa waa adaygtiisa sare iyo iska caabbinta. Markaa waxaan u baahanahay in si isdaba joog ah loogu soo bandhigo qiimaha adkaanta kubbadda birta. Baaxadda qiimaha adkaanta ee kubbadda biraha la dhammeeyay ayaa lagu qeexay heerka qaran ee kubbadda birta GB / T 308.1-2013.\n30MM-50MM, HRC = 59-64;\nKa dib saxitaanka dhaqida, saliida & kahor intaadan xirxirin kubadaha muunada laga soo qaaday dufcadan waxaa loo diraa xisaab hubinta ugu dambeysa si loo hubiyo culeyska dusha sare, wareega, waji ahaanta, kala duwanaanshaha cabirka badan iyo adkaanta shaybaar casri ah, sida ku xusan qorshooyinka xakamaynta iyo nidaamka xisaabinta dekedda. Marka dhammaan shuruudaha la buuxiyo, shahaadada imtixaanka ayaa markaa loo diyaariyaa macmiilka. Sheybaaradeena casriga waxay ku qalabeysan tahay saxnaan sare, makiinado iyo qalab caalami ah oo la ixtiraamo waxaana maamula shaqaale si fiican u tababaran oo tayo leh.\nHore: Kubbada dhalada\nXiga: Kubadaha birta AISI1015\nAisi52100 Qaadista Kubadaha Birta ah\nAisi52100 G10 Dhalista Kubadaha Biraha\nG10 Aisi52100 Qaadista Kubadaha Birta ah


Isburin: Xarunta dhaqanka ee Hargeysi, waxay beeri kartaa iniinyaha xag-jirnimada! - Somaliland Post\nHome Maqaallo Isburin: Xarunta dhaqanka ee Hargeysi, waxay beeri kartaa iniinyaha xag-jirnimada!\nSida ku qoran buugga ay Mary Harber ka qortay kooxda Alshabaab, waxay sheegtay in sababta ugu mudan ee ay u dhisan tahay Xarunta Dhaqanka ee Hargeysa ay tahay inay ka hor tagto inay dhallinyartu xagjirowdo. Kolka ay sidaas tahay, weydiinta iskeed madaxa u soo dhiibanaysaa ayaa ah; kolka aad isku dhereriso sababta ay u dhisan tahay iyo falalka ay ku kacdo xaruntani, waxa laga fogaanayaa ma xagjirnimada-diimeed baa mise waa diinta qudheeda? Habka xagjirnimadaas looga fogaanayaa ma hab la isla yaqaannaa mise waa hab u gaar ah xaruntan? Ta dambe ayay u badan tahay e, sidee kolkaas loogu kalsoonaanayaa hab xaruntan qarsoodi u ah in la innoogu sheego xalka xagjirnimada?\nXagjirnimada-diimeed ee Soomaalidu waxay soo unkantay toddobaatanaadkii qarnigii tegay, iyada oo marba u xuubsiibanaysay heerar kala jaad ahaa. Xukuumaddii Kacaanku waxay gogoshay jawigii bisleeyay inay foolato aragtida xagjirnimadu. Xagjirnimadaasi waxay figteedii ugu sarraysay gaadhay kolkii ay xukuumaddaasi si aad u foolxun oo tudhaale la’aan ah ugu tumatay muqaddasyadii diinta sida quraanka, cid kasta oo ka hortimidna dhegta dhiigga u dartay. Dhaqankaas qallafsan ee Kacaanku la yimid wuxuu keenay falcelin qallafsan oo gaadhay xagjirnimo ta ugu fog. Kolkii ay Soomaaliya burburtay, xagjirnimadii cabbudhsanayd ayaa furka tuurtay, iyada oo heshay fursad ay ku soo bandhigto xagjirnimadeeda oo ah waxa aad maantaba aragto, maqasho ama aad akhrido ee qarax iyo dhiig magaca diinta lagu xalaashaday ah.\nInkasta oo aanay awood ahaan kala sinnayn xukuumaddii Kacaanka, haddana goobtan isku magacowday Xarunta Dhaqanku waxay si toos ah marar badan u burisay qiyamka suubban iyo anshaxa bulshada. Ficilladaas haddii ay ka waantoobi weydo, dhegahana ka furaysato baaqyada abhinaya, xaruntani waxay mar kale istaadhi kartaa falcelin aad u xagjir ah oo xiitaa dadka ugu dhexdhexaadsani ay iska soo rogi karaan xagal 180 ah. Waa falcelin bartilmaameed ka dhigan doonta isla xaruntan iyo cid wal oo ku taxan, ugu dambaynta u gudbi doonta xaalad aan waxba laga qaban karin sida ta Soomaaliya. Ma aha inaan leeyahay Alshabaabta Muqdisho ayaa Hargeysa iman doonta, bal se dadka Hargeysa ku nool oo aan qaarkood weligood Alshabaab arag ayaa inta ay gadoodka ku fogaadaan, gaadhi kara heer ay xagjir noqdaan.\n2014-kii Xaruntan waxa timid habar u ololaysa dadka isku jinsiga ah ee isfuulfuula (isguursada odhan maayo), mar kale waxay yidhaahdeen iyagoo ka hadlaya dhiigga haweenka “aynu jabinno dayrka ka hadal la’aanta…..”! Dayrka la duminayaa waa anshixii bulshada. Haddana mar kale ayay ku celiyeen inay keenaan nin u ololeeya dadka isku jinsiga ah ee isfuulfuula. Way sii socon doontaa uun haddii maanta ay innaga heli waayaan falcelin u dhiganta anshax xumadaas ay caadaysteen.\nXaruntani waxay sheegatay oo ah inay u dhisan tahay xalka xagjirnimada, waxa beeninaya ficilkeeda oo iniinyo u noqon kara beerta koowaad ee laga goosan karo midho u dhurta xagjirnimo durugsan.\nReer Hargeysa ahaan, haddaynu xaruntaas maanta iska qaban weyno meel fog ayaynu ka dooni. Yaynaan baraarugin goorta ay xaaladdu faraha ka baxdo, maantaba jaanis waynu haysannaa. Gaarriye ayaa yidhi:\nDegganaanna uma dhalan\nDubbaha igu soo maqan\nLagu sii dareemoo\nJeer dakharku igu dhaco\nKama sii digniin helo!\nDakharkaas uu abwaanku sheegay yaynaan sugin, waxaan la hadlayaa inteenna ay garashadu masuuliyadda saartay.


Boqorkii Codka Maxamed Saleban Tubeec Oo Geeriyooday – Geeska Afrika Newspaper | Hargeisa, Somaliland\nBoqorkii Codka Maxamed Saleban Tubeec Oo Geeriyooday\nPublished on Mar 12 2014 // Warar\nHargeysa(Geeska)-Fannaankii caanka ahaa ee Soomaaliyeed Maxamed Saleebaan Tubeec ayaa shalay waabarigii ku geeriyooday cisbitaal ku yaalla dalka Germany.\nEhellada Maxamed Saleebaan ayaa heegay in fannaanku uu u geeriyooday xanuun in muddo ah hayay oo ka soo wajahay dhinaca caloosha, waxayna sheegeen in dhawr jeer qaliin lagu sameeyay maalmihii la soo dhaafay.\nMaxamed Saleebaan oo ahaa boqorka codka ayaa wuxuu ka mid ahaa fanaaniinta waa weyn ee doorka weyn ku lahaa fanka Somalida.\nMaxamed Saleebaan Tubeec ayaa iska lahaa taariikh dheer oo dhanka fanka ah, waxaana fanka Soomaaliya ku biirey dhamaadkii Kontomaadkii, isaga oo loo aqoonsadey in u ahaa kan ugu codka toolmoon fanaantiina Soomaalida.\nAlle haw naxariiste, wuxuu ku dhashay fanaanku magaalada Laalays ee gobalka Saaxil, waxaanu labaatankii sannadood ee u dambeeyay ku sugnaa qurbaha oo uu shalay ku geeriyooday.


Trump oo xayiraada ka qaadaya mid ka mid ah 7 dal ee laga mamnuucay Maraykanka - Caasimada Online\nHome Warar Trump oo xayiraada ka qaadaya mid ka mid ah 7 dal ee...\nTrump oo xayiraada ka qaadaya mid ka mid ah 7 dal ee laga mamnuucay Maraykanka\nMuqdisho (Caasimada Online) – Madaxweynaha dalka Mareykanka Donald Trump, ayaa lagu wadaa in maalmaha soo socda uu shaaciyo in dalka Iraq laga saaray liiska 7-da waddan ee Muslimka ee horey dadkooda looga mamnuucay inay ku soo galaan Maraykanka.\nQorshaha dalka Iraq looga saaraayo liiska 7-da waddan ee Muslimka ah, ayaa waxaa wada xoghayayaasha Arrimaha Dibedda iyo Difaaca ee Maraykanka oo iyagu la sheegay in Madaxweyne Trump ay ku cadaadinayaan in dalka Iraq ka qaado Cunaqabataynta.\nMas’uul ka tirsan Aqalka Cad, ayaa Wakaalladda Wararka AP u sheegay in Madaxweyne Donald Trump uu ka laaban doono Cunaqabataynta la saaray Muslimiinta Iraq.\nMadaxweyne Donald Trump ayaa bishii Janaayo 27-dii ee sannadkan Xayirad dhinaca Socdaalka ku soo rogay Muwaadiniinta ka soo kala jeeda dalalka Somalia, Sudan, Syria, Yemen, Libya, Iran iyo Iraq.\nGo’aanka Donald Trump uu xayiraada uga qaadayo Iraq ayaa albaab u furi doonta wadamada kale ee laga mamnuucay inay galaan Maraykanka.


Jose Mourinho oo digniin u diray kooxaha kula tartamaa horyaalka iyo Wiilashiisa oo dubtay kooxda Man City\nHome Horyaalka Ingiriiska Jose Mourinho oo digniin u diray kooxaha kula tartamaa horyaalka iyo Wiilashiisa...\nJose Mourinho ayaa daawaday Tottenham oo soo saaraysa mid ka mid ah qaab ciyaareed sumcadeed si uu u xaqiijiyo guushii 2-0 ee ay ku gaareen Manchester City isla markaana uu farriin u diro tartanka horyaalka Premier League.\nGoolal weerar celis ah ay kala dhaliyeen Son Heung-min iyo Giovani Lo Celso oo bedel ku soo galay ayaa Spurs u horseeday guul muhiim ah inkastoo wiilasha Pep Guardiola kooxdiisa ay soo bandhigtay qaab ciyaareed wanaagsan.\nTababaraha City ayaa saxiixay qandaraas kordhin usbuucaan, laakiin ma uusan awoodin inuu seddex dhibcood ku hogaamiyo ka dib markii kooxdiisa ay ku guuldareysatay inay kala jabiso kooxda martida loo ahaa ee Tottenham.\nPrevious articleMan United oo dooneysa in ay dib ugu soo celisa Eriksen horyaalka Premier League iyo dhowr koox oo kula tartamaa.\nNext articleAtletico Madrid oo guul kale ka gaartay kooxda Barcelona


Sanchez oo sheegay in uu arkay Messi oo guul darro la ooyaya | Ciyaaro Online\nHome - CIYAARAHA CAALAMKA - Sanchez oo sheegay in uu arkay Messi oo guul darro la ooyaya\nSanchez oo sheegay in uu arkay Messi oo guul darro la ooyaya\nWeeraryahanka Xulka Qaranka Chile iyo Kooxda Man United Alexis Sanchez,ayaa shaaca ka qaaday in isaga uu la kulmay Lionel Messi oo ku ooyaya qolka lebbiska ee Kooxda Barcelona.\nXiddiggan oo dhawaan wareysi siiyay Weeryahankii hore ee Arsenal iyo Xulka France ,Thierry Henry ayaa sheegay in isaga uu la hadlay Messi oo ooyaya kaddib guul darro kooxda ka soo gaartay Kooxda ka ciyaarta Horyaalka England ee Chelsea.\nMessi iyo Sanchez ayaa Kooxda Barceloma mar u wada xiyaarayay intii u dhaxeysay 2011/2014,waxaana uu xusay in guul darro sami finalka Koobka UCL ee Qaaradda Europe ee ka soo gaartay Chelsea uu la ooyay.\n“Messi ayaa isaga ooyay qolka lebbiska,annaga inteenna kale murug waan dareemeyney laakiin Messi,waxaa uu na dheeraa ooyin,innaga ayaa aamusinnay “ayuu yiri Sanchez.\nSanchez ayaa sheegay in ciyaaryahanka ay jiraan duruufo ku kallifa in uu ooyo sida in uu la kulmo guul darro dhinaca ciyaaraha ah,in uu waayo qof ka mid ah qoyskiisa oo geeriyooda isaga oo aan joogin,in uu ka qeybgeli waayo sanadguudarada xaaskiisa,ubadkiisa iyo dadka qaaliga ku ah.


Turkiga iyo NATO oo ka wada hadlay muran ka dhex taagnaa | warsanradio baydhabo\nHome WARARKA MAANTA\tTurkiga iyo NATO oo ka wada hadlay muran ka dhex taagnaa\nMadaxweyne Erdogaan iyo Madaxa Ururka NATO oo kawadahadaley Khilaafka xoogan ee dhexeeya Giriiga iyo Turkiga.\nMadaxweynahad dalka Turkiga Rajap Dayip Erdogan ayaa wadahadal dhinaca Teleefanka ah oo ku saabsan muranka u dhexeeya Turkiga iyo Giriiga, waxaa uu la qaaday madaxa Ururka NATO Jean Stoltenberg, waxaa uuna Turkigu uu sheegey in dalkiisu uusan dooneynin ka shaqaynta dhibaatooyin horleh.\nMr Jean ayaa Turkiga u sheegey in Labada dal ay si wada jira ah isaga kaashadaaan arrintan muranka dhalisay ,isla markaana ay ka wada shaqeeyaan deganaasha Gobalka iyo tan Badda Meditreneanka, waxaana warkaan la gu sheegey war qoraal ah oo ka soo baxay madaxtooyada Turkiga.\nMadaxa NATO ayaa Erdogan u sheegtay in ay qaadaneyaan kaalintooda dhex dhexaadnimo, isla markaasina ay soo dhaweynayaan wadsa hadalka uu soo jediyay madaxweyne Erdogan.\nNATO iyo Turkiga ayaa murankoodu waxa uu ka dhashay shidaal baaris uu sameyn lahaa dalka Turkiga taas oo keentay, in murankoodu uu cirka isku shareero.\nDhanka kale Madaxa siyaasadda arimaha dibadda ee Midowga Yurub Josep Borrell ayaa uga digay Turkiga, in uu wajihi doono cunaqabateyn hadii uu sii wado ficillada gardarada ah ee bariga badda Mediterranean-ka ay ka wadaan sida uu hadalka u dhigay.\nHadalada Borrell ayaa yimid kadib kulan ay yeesheen wasiirada arimaha dibada ee dalalka midowga Yurub.\nSargaalkaan reer Yurub ayaa ka hadlay dareen kacsanaan leh oo ka soo kordhay ficilada Turkiga.\nTurkiga ayaa gaas ka baaraya biyo ay Gariiga iyo Jaziiradda Cyprus aaminsanyihiin in iyagu leeyihiin .\nTallaabooyinka soo socda ee Midowga Yurub ayay u badantahay, in looga wada xaajoon doono, shir ay yeelanayaan wadamadaan oo dhacaya 24- bisha September ee soo aadan .\nWaxaana looga gol leeyahay tallaabooyinkan in lagu xakameeyo awoodda Turkiga uu ku baadi goobeyo, gaaska dabiiciga ah ee biyaha la isku haysto.\nWasaaradda arrimaha dibedda ee Turkiga ayaa mowqifka Midawga Yurub u aragta mid aan sax aheyn, waxayna diidday sheegashada Giriiga ee xuquuqda badda Mediterranean-ka.\nAfhayeen u hadlay Wasaaradda arrimaha dibadda Turkiga oo lagu magacaabo Hami Aksoy, oo ka hadlay arrintaan ayaa yiri, “Midowga Yurub awood uma lahan inay dhalleeceeyaan howlaha batroolka ee ka socda gudaha dalkeenna, waxaanna ka dalbaneynaa in ay joojiyaan arrintaan”.\nMr Borrell iyo wasiirka Arimaha dibadda ee Jarmalka Heiko Mas, ayaa carabka ku adkeeyay in Midowga Yurub uu doonayo in uu siiyo fursad wada hadal ,si loo xakameeyo xiisadda u dhaxeysa Giriiga iyo Turkiga oo labaduba xubno ka ah gaashaan-buurta NATO.\nSidoo kale Maraakiib Turkiga laga leeyahay ayaa maanta dhoolatus militeri ku soo bandhigay badda muranku uu ka taagan yahay ee Mediterranean-ka, taas oo sii kordhin karta xiisadda kala dhaxeysa Giriigga.\nTurkiga iyo NATO oo ka wada hadlay muran ka dhex taagnaa was last modified: August 30th, 2020 by Admin\nSawirro: Rag soo afduubtay ilmo yar oo lagu qabtay Afgooye\nHambalyada Warsan Radio ee Bilashada Bisha Barakaysan ee Ramadaan


Cheats Android - Androidsis | Androidsis (Bogga 3)\nTabaha si aad uga faa'iidaysato koontadaada Netflix\nRaadi wax badan oo ku saabsan tabaha aan u isticmaali karno si aan uga faa'iideysano koontadayada 'Netflix' taleefankayaga Android.\nTabaha si fiican loogu isticmaalo taleefankaaga Android\nSoo ogow shantaan tabaha fudud ee aad ugu adeegsan karto taleefankaaga Android habka ugu fiican oo aad khibrad fiican u yeelan karto.\n4 tabaha si fiican loogu isticmaalo YouTube-ka Android\nSoo ogow xulkan afarta khiyaano ah ee kuu oggolaan doona inaad si wanaagsan uga isticmaasho barnaamijka YouTube taleefankaaga Android.\nWaxaan kuu sharxeynaa sida loo rujin karo talaabadaada Android talaabo talaabo ah si aad ugu hesho Root marin kasta oo mobile ah ama kaniini ah isla markaana aadan u baahan PC.\nTabaha si aad uga hesho wax badan Facebook Messenger\nSoo hel khiyaanooyinkan aad wax badan kaga heli karto Facebook Messenger. Xeelado fudud oo loogu talagalay barnaamijka Android.\n3 Xeeladaha SwiftKey ee ay tahay inaad dhaqaajiso si aad u wanaajiso khibradaada qoraalka moobilkaaga\nSwiftKey waa barnaamij kumbuyuutar oo aad u fiican xeeladahan ayaa naga dhigaya kuwo aad u raaxeysanaya markii aan wax qoraysid sheekaysiga, shabakadaha bulshada iyo inbadan.\nLaba siyaabood oo wax badan looga helo NFC-da Android-kaaga. Soo hel khiyaanooyinkan fudud oo wax badan ka hel tiknoolajiyaddan.\nAaway ilo aan la aqoon oo ku jira Android Oreo iyo sida loogu rakibo barnaamijyada si nabadgelyo leh Android\nTutorial kaas oo aan ku tusayo meesha asalka aan la garaneyn ay kaga jiraan Android Oreo sidoo kale waxaan ku barayaa sida loo rakibo barnaamijyada si nabdoon\n[APK] Xayeysiinta ugu fiican ee Block-ADS NO ROOT, xayeysiiska xayeysiiska webka, codsiyada iyo ciyaaraha\nXayeysiinta ugu fiican ee Block-ADS NO ROOT, oo ah barnaamij gebi ahaanba bilaash ah oo furan oo aad ku joojin karto xayeysiinta Android-kaaga,\nSida loo habeeyo muuqaalka Had iyo jeer ee Muuqaalka ee Samsung Galaxy S8\nSi fiican uga faa'iideyso marwalba Muuqaalka Muuqaalka Samsung Galaxy S8 iyo S8 Plus cusub oo habee dhammaan xulashooyinkaaga\nKhiyaamada lagu kasbado xawaaraha haddii aad tahay macmiil Yoigo ah wuu shaqeeyaa !!\nWaxaan ku tusineynaa sida khiyaanada ah inaad xawaare ku hesho haddii aad tahay macaamiil Yoigo ah ay shaqeyneyso, iyo sidoo kale si dhab ah oo cajiib ah.\nThe ringtones ugu fiican, ringtones iyo ogeysiis aad Android\nMaanta waxaan kugula talinayaa codsi bilaash ah kaas oo aan ka soo dejisanno dhawaaqyada ugu fiican iyo ogeysiiska gebi ahaanba bilaashka ah ee Android.\nMaanta waxaan kuu keenaynaa xeelad si loo hagaajiyo xawaaraha Yoigo iyo in macaamiisheeda oo dhami ay helaan marinnada 800 Mhz iyo 2600 Mhz.\nCodsi caan ah, maanta waxaan ku baraynaa sida loo rakibo loona isticmaalo Huawei Music, asalka asalka ah ee heesaha muusikada ee kuu ogolaanaya inaad kala soo baxdo muusikada bilaashka ah.\nGoogle Chrome Trick: Sida looga raadiyo webka feylka sawirka\nMaanta waxaan kuu soo qaadaneynaa Trick Google Chrome cusub oo aan ku raadin doonno shabakadda feyl sawir leh.\nMaanta waxaan sharxayaa sida loo qariyo Android Root iyada oo aan loo baahnayn in la rakibo 'Xposed' si loogu raaxeysto barnaamijyada sida HBO Spain, Pokemon Go, iwm, iwm.\nGali oo soo hel sida loo soo dejiyo barnaamijyada dukaanka Play Store adigoon abuurin koonto Google ah.\nMiyaad kala sooci kartaa asalka Samsung Galaxy S6 midka kale?\nXirmooyinka 'Samsung Galaxy S6' waxay gaareen jilitaan leh faahfaahin farsamo oo fara badan. Ma ka sooci kartaa iyaga asalka Samsung terminal-kii asalka ahaa?\n5 xeeladood oo aadan ogeyn si aad uga faa iideysato dukaanka Google Play Store\nGoogle Play Store waa mid ka mid ah barnaamijyada aan u tagno si aan uga helno waxyaabaha cusub. Shantaan khiyaano waxaad ka heli doontaa waxyaabo badan.\nSida loo demiyo Warbixinta Samsung (akhristaha quudinta TouchWiz)\nMaanta waxaan ku tusineynaa habka fudud ee loo raaco si loo baabi'iyo Warbixinta kooban ee Samsung akhristaha quudinta dhibsada ee lagu soo daray Touchwiz cusub.\nLiiska Master-ka ee 150 + Google iyo Tabaha Android\nLiiska in ka badan 150 tabaha loogu talagalay kuwa lagu bilaabay Android ama kuwa doonaya inay sare u qaadaan wax soo saarkooda Google.\nMiyaad ka baqaysaa taleefankaaga? Talooyin wax ku ool ah iyo tabaha haddii ay dhacdo xatooyo\nXatooyada casriga ah ayaa aad u badan. Si looga hortago, waxaan kugula talineynaa codsiyada ugu fiican ee raadinaya taleefankaaga casriga ah meel kasta oo ay joogto.\n10 tabaha si loo abuuro barnaamijyo guuleysta Android\nIn ka badan seddex milyan oo codsiyo ah dukaamada barnaamijka aad ayey u adag tahay in laga dhigo hal cod mid ka duwan kuwa kale.\n5 khiyaano si aad uga faa'iidaysato sanduuqa Google\nSanduuqa Google ayaa la bilaabay dhowaan wuxuuna kuu oggolaanayaa inaad ku maareyso habka ugu wanaagsan ee suurtogalka ah dhammaan waraaqaha ku soo dhaca sanduuqaaga\n5 tabaha lagama maarmaanka u ah Android 5.0 Lollipop\nWaxaan ku tusineynaa 5 tabaha lagama maarmaanka u ah Android 5.0 Lollipop si aad awood ugu yeelatid inaad qalabka ku furto smartwatch ama aad la qabato ogeysiisyada yimaada\nXeelad kale oo dib loogu cusbooneysiiyo WhatsApp bilaash ah hal sano oo dheeri ah\nHalkan waxaa ah xeelad kale oo dib loogu cusbooneysiiyo WhatsApp bilaash hal sano oo dheeri ah.\nKu hagaaji waxqabadka Chrome xeeladdan fudud\nXeelad hagaajineysa waxqabadka Chrome ee loogu talagalay Android waxay ka timid isticmaale ku jira Reddit.\nSida loo ogaado haddii IMEI-ka mobilka uu noqon karo mid aan ansax ahayn oo laga yaabo in la xado\nMarkaan dooneyno inaan ku iibino terminal gacan labaad qiimo jaban, mararka qaar waxaan ka cabsi qabnaa in mobilada la xado. Maanta waxaan kuu sheegeynaa sida loo helo IMEI.\nGudaha Android-kaaga waxaa ku yaal Linux. Kaga bax Konsalka Taliska "Emulator Terminal Android"\nUnugga Nidaamka Howlgalka ee Android waa Linux. > Aaway Linux on my Android? Emulator Terminal Emulator wuxuu ku qaadaa Linux Console Command\n13 talooyin ama tabaha si aad nolol batteri dheer ugu hesho taleefankaaga casriga ah


Hogaamiyihii Kacdoonwadayaasha Bangaazi Oo Shihiiday. – Bogga Calamada.com\nHogaamiyihii Kacdoonwadayaasha Bangaazi Oo Shihiiday.\nWisaam bin Xamiid oo ahaa amiirkii golaha shuurada ee kacdoon wadayaasha Banqaazi ayaa la shaaciyay inuu ku geeriyooday dagaallada ka socoda wadanka Liibiya, una dhexeeya muslimiinta Liibiya iyo dagaal ooge Khaliifa Xaftar.\nIstish-haadka Wisaam bin Xamiid waxaa ku dhawaaqay ehelkiisa oo ku sugan wadanka Turkiga, waxana shir jaraa’id qabtay nin la dhashey iyo hooyada dhashey Wisaam, kuwaas oo shaaca ka qaaday in wiilkooda oo ku dhintay dagaallo ka dhacay magaalada Banqaazi.\nWisaam bin Xamiid ayaa aad uga dhex muuqday kacdoon wadayaasha Banqaazi, waxaana mar uu ahaa amiirkooda, marar badan oo uu kasoo muuqday warbaahinta ayuu sheegi jiray iney wadi doonaan dagaalka illaa Liibiya ka xureeyaan, kuna soo dabaalaan xukun cadaalad ah oo ku dhisan Shareecada Islaamka.


Madaxda M/Goboleedyada oo weli kulamo u socda iyo XOG laga helay – Mareeg.com somalia, World News and Opinion.\nMagaalada Dhuusamareeb ee Caasimadda dowlad Goboleedka Galmudug ayaa waxaa xalay kulamo gaar gaar ah ku yeeshay Madaxweyneyaasha dowlad Goboleedyada dalka oo weli ku sugan halkaas, kadib markii fashilmay Shirkii Madaxda ee qabsoomay.\nKulanka dhexmaray Madaxda maamulada Jubbaland, Koonfur Galbeed, Hirshabeelle, Puntland iyo Galmudug ayaa waxaa looga hadlaayay xaaladda siyaasadeed ee dalka iyo khilaafka ka taagan qabsoomida doorashooyinka dalka.\nMadaxda ayaa siweyn uga dooday sida lagu xalin karo is marin waaga ka taagan doorashada, kadib markii uu fashilmay Shirkii Madaxda dowladda, kuwa maamul Goboleedyada iyo Gobolka Banaadir ee dhacay Magaalada Dhuusamareeb.\nWarar la helayo ayaa sheegaya in Madaxweyneyaasha maamul Goboleedyada ay War-murtiyeed wadajir ah kasoo saari doonaan xaaladda siyaasadeed ee dalka iyo muranka ka jira doorashada oo lagu heshiin waayay.\nIlo wareedyo lagu kalsoonaan karo ayaa sheegaya in madaxda ay sii joogi doonaan Dhuusamareeb illaa labo cisho, waxaa ay ka qeyb geli doonaan Munaasabadda sanad guurada koowaad ee doorashadii Madaxweynaha Galmudug Axmed Qoorqoor.\nSi kastaba Shirkii Madaxda dowladda Federaalka, maamulada iyo Gobolka Banaadir ee looga hadlaayay xaaladda siyaasadeed ee dalka iyo muranka doorashada ayaa kusoo dhammaaday natiijo la’aan, iyadoona fashilka Shirkaas lagu eedeeyay Jubbaland.\nGuddiga Doorashooyinka oo ka hadlay Shirkii Madaxda ee Dhuusamareeb


Kenya: KDF oo dejisay qorshaha ay ciidamadeeda uga baxayaan Soomaaliya – Radio Damal\nKenya: KDF oo dejisay qorshaha ay ciidamadeeda uga baxayaan Soomaaliya\nWaaxda gaashaan dhigga ee dalka kenya (KDF) ayaa dejisay geedisocodka loo maraya iyo waxyaabaha lagu saleynaya in ciidamada difaaca ay kaga soo baxaan gudaha dalka Soomaaliya.\nCiidamada ayaa Soomaaliya ka howlgeliyay tan iyo sanandkii 2011-kii.\nWadamada ay Kenya ka mid tahay oo ay saraakiishooda xubnaha ka yihiin howlgalka nabad sugidda ee midowga Afrika ee (Amisom) ayaa lagu wadaa inay Soomaaliya isaga soo tagaan bisha 12-aad ee sannadka 2021-ka.\nWargeyska Daily Nation ee ka soo baxa gudaha dalka ayaa ku warramaya in qorshaha ka bixitaanka Soomaaliya ee KDF lagu qroray buug dhawaan la soo bandhigay.\nBuuggan ayaa loogu magacdaray “War for Peace” oo loola jeedo dagaal nabad lagu raadinaya.\nWaxaa uu eegaya howlgalladii militariga Kenya ay gudaha soomaaliya ka fulinayeen 2011- ilaa 2020.\nJimcihii la soo dhaafay ayay ahayd markii Samson Mwathethe oo dhawaan wareejiyay xilka taliyaha guud ee ciidamada difaaca dalka uu buuggan soo bandhigay.\nTiirarka qorshaha waxaa ugu horreeya in la abuuro jawi deggan oo ay ciidamada AMISOM uga bixi karaan gudaha Soomaaliya iyadoo dib u habeyn lagu sameynaya ciidanka qalabka sida sido kalena saraakiisha amniga ee Soomaaliya fursad loo siinaya inay howlgallada hoggaamiyaan si loo helo nabad waarta.\nTiirka labaad ayaa ah in aagga Jubbaland laga dhigo mid nabdoon oo aynan Al-Shabaab ku sugneyn.\nWaxay tani micnaheedu tahay in si buuxda loo xoreeyo meel kasta oo ay Al-Shabaab ka joogaan soomaaliya si aynan Kenya uga soo gudbin sida degmada Jilib, waddooyinka xiriiriya xuduudda Kenya sida Liboi, Ceel-waaq , Mandera, Gherilley keynta Boni, Ras Kamboni, Kuday, Kismayu iyo Barawe.\nSido kale waxaa qorshaha qeyb ka ah in la heshiisiiyo maamulka dowlad gobolkeedka Jubbaland iyo dowladda federaalka.\nQorshaha qeybtiisa saddexaad ayaa dhigaya inuu jiro nidaam ballaaran oo lagu maareyn karo xuduudda u dhaxaysa Kenya iyo Soomaaliya.\nSido kale waxaa buugga lagu soo jeediyay in xarumaha waaxda socdaalka laga furo meelaha xadka ah ee looga soo gudbo Kenya ee dhanka Mandera, El-Wak, Gherilley, Liboi, Kulbiyoow iyo Kiunga.\nTiirka afaraad ayaa ah in la xoojiyo howlgallada maamullada iskudhafka ah iyo xarumaha taliska dhexe ee Nairobi, Mombasa, Wajeer, Moyale, Busia, Namanga, Lamu iyo Lokichoggio.\nWaxaa tani qeyb ka ah in sare loo qaado howlaha amni sugidda iyo sirdoonka.\nSido kale waxaa jiro tiir shanaad oo dhigaya in iyadoo la iskaashanaya la xoojiyo heshiiska Kenya, Soomaaliya iyo Itoobiya ee ku aaddan inay ka wada shaqeeyaan danaha iyo qorshayaasha amni ee ay wadagaan.\nTiirka ugu dambeeya ee ku saabsan qorshaha ciidamada difaaca dalka ee KDF ay kaga soo baxayaan Soomaaliya ayaa ah in laga hor tago xagjirnimada iyadoo la kaashanaya sido kalena la wacyigelinaya bulshada.\nTani ayaa lagu bartilmaameedsanaya dhalinyarada, haweenka iyo hay’adaha diimeed.\n31-dii bishii shanaad ee sannadkii hore ayaa qaraar uu soo saaray golaha ammaanka ee qaramada midoobay waxaa loogu dhawaaqay inay soo baxaan dhammaan ciidamada shisheeye ee ku sugan gudaha soomaaliya.\nHasa ahaate AMISOM ayaa codsatay in isbeddel lagu sameeyo jadwadka ka bixitaanka Soomaaliya.


Shaqaalaha Dowlad Deegaanka Soomaalida oo Hay’addo Ugu Shaqeyn Jiray 5,OOO Dollar oo Hada Dowladda Ugu Shaqaynaya 300 Dollar | Berberatoday.com\nShaqaalaha Dowlad Deegaanka Soomaalida oo Hay’addo Ugu Shaqeyn Jiray 5,OOO Dollar oo Hada Dowladda Ugu Shaqaynaya 300 Dollar\nOctober 6, 2018 - Written by Berbera Today\nJig Jiga(Berberatoday.com)-Tan iyo markii uu isbadel maamul ka dhacay Deegaanka Soomaalida ee dalka Itoobiya, waxaa inbadan isbadel lagu sameeyay dhammaan maamullada gobollada iyo degmooyinka.\nIsbadalkaasi ayaa sababay in shakhsiyaad cusub ay xilalka la wareegaan, halka kuwii hore oo intooda badan lagu eedeeyay in ay hayeen shaqooyin aysan xirfad u lahayn ay xafiisyada banneeyeen.\nXukuumadda uu hoggaamiyo Mustafe Muxumed Cumar ayaa isbadalladan ku tilmaantay dib u habayn laagu samaynayo shaqaala heer deegaan.\nMushaarka shaqaalaha cusub\nDadka xilalka loo magacaabay ayaa qaar kood ah shakhsiyaad ka shaqeynayay hay’addo caalami ah oo kumannaan doolar ku shaqeyn jiray basle haatan mushaarkoodu yahay 300 oo doolar.\nHase yeeshee wasiirka adeega shacabka iyo horumarinta cududda shaqaalaha, Xasan Aadan Xasan, oo u warramay BBC-da ayaa ku gacan seydhay shakiga ah in shakhsiyaadkani ku shaqeyn jiray lacagta badan balse haatan qaadanaya mushaarka yar ay dhici karto in ay lunsadaan hantida umadda, si ay u buuxiyaan baahidooda dhaqaale.\n“Nin 5,000 oo doolar cunayay (qaadanayay) oo maanta u fadhiya mushaarkiisa 300 oo doolar ah, waxaan u maleynayaa, waxa uu u yimid ma ahan hanti raadis balse wuxuu u yimid in bulshadiisa uu u shaqeeyo oo dhibaatooyinkii iyo hagardaamadii ay ku jirtay uu ka saaro. In dareenkaasi uu ku jiro ayaan aaminsanahay,” ayuu yidhi Xasan Aadan Xasan.\n“Maya, mushaar ma ahan waxa ay u yimaadeen, ee waa in deegaankooda iyo dalkooda iyo shacabkooda u shaqeeyaan. Mushaar haddii ay noqoto, mushaarka hadda la siinayo afar jibbaar iyo shan jibbaar ayay heli jireen, laakiin waxa ay u danqadeen in bulshadooda u shaqeeyaan, dalkoodana u shaqeeyaan.”\nInkastoo xukuumadda cusub ee dowlad deegaanku ay ku doodeyso in isbadalladani aysan dhibaato ku ahayn bulshada deegaanka, haddana waxaa jirta cabsi ay qabaan qaar badan oo ka mid ah shaqaalaha dowlad deegaanka, kuwaasi oo ka cabsanaya in shaqada laga eryo oo ay shaqo la’aan ku dhacdo.\nCabsida shaqaalaha dowladda\nXasan Aadan, wasiirka adeega shacabka iyo horumarinta cududda shaqaalaha ayaa ku doodaya in ayna jiri karin cabsidaasi maadaama buu yidhi aanay jirin cid ay si gooni ah u bartilmaameedsanayaan. Waxaa kale oo uu sheegay in shaqaale la eryay aysan jirin balse intooda badan ay shaqaalahaasi cabsadeen oo ay shaqooyinkooga isaga tageen.\n“Shaqaalaha heer deegaan waxa weeyaan, nidaam baa lagu dhaqmaa. Nidaamka lagu dhaqmayana waa nidaamkii maamulka shaqaalaha. Nidaamka shaqaalaha marka aan ku dhaqanno, shaqaalaha xuquuq bey leeyihiin,” ayuu yidhi Xasan Aadan.\n“Shaqaalihii heer gobol iyo heer deegmo wax eryay ma jiraan, iyaga ayaa dareen ay qabaan u cararay ee wax la eryay ma jiraan. Taa innaga ayaa u joogna, annaga ayaa la socon doonno oo dhibaatooyinka jira la xallin doono.”\nWaxaa uu intaasi ku daray in maamulka dowlad deegaanku uu ka shaqeynayo sidii loo xaqiijin lahaa in shaqaalaha ka walwalsan mustaqbalka shaqadooda ay la xalliyaan dhibaatooyinkaasi.\n“Shaqaalaha xaquuqdooda waa la ilaalinayaa, waxaana lagu ilaalinayaa nidaamka maamulka shaqaalaha oo kaliya. Xuquuqdooda maadaama aan u taagannahay, wax dhib ah oo ka imaanaya in aanu jirin baan aaminsannahay. In xafiis ahaan aan la xallin karno dhibkooda, in aan goobaha shaqada ku celin karno oo goobtii ay joogaanba aan geyn karno maanta,” ayuu yidhi Xasan.


Muuri News Network » LA OGAADAY: Ujeedka Xildhibaanada Maanta garay Deeganka Nambar 50.\nLA OGAADAY: Ujeedka Xildhibaanada Maanta garay Deeganka Nambar 50.\nWaxaa maanta Magaalada Lambar50 ee gobolka shabeelada hoose gaaray wafdi Xildhibaano oo horudhac u ah wafdi ballaran oo maalmaha soo socdo gaari doono gobolka shabelada hoose.\nWafdigan horudhaca ah ayaa waxa ay ka koobnaayeen 4 xildhibaana oo katirsan Maamulka koonfur Galbeed kana soo jeeda deeganada ay iminka booqdeen.\nWafdiga kale ee la filayo maalmaha soo socda in ay ay gaaraan Magaalada Nambar 50 ayaa waxaa hogaamindoona gudoomiye ku xigeenka gobolka shabelada hoose xagga maamulka iyo siyaasadda mudane xassan shiine.\nBooqashadan qorsheesan ayaa timid kadib markii ay ka damqadeen dhibaatada iyo colaadaha ragaadisay dadka ay magacooda xilka ku kahayaan. Waxyaabaha ugu muhiimsan ay deegaanadaas ka soo qaban doonan ayaa waxaa ka mid ah in ay soo indha indheyaan sida ay dhibaatada usaameysay deeganadaas.\nIyo weliba sida ugu wanaagsan ee xal waara looga gaari karo dhibaatooyinkaas soo maray deeganadaas. Sanadihii ugu danbeeyay waxaa ka taagnaa gobolka shabeelada hoose dhibaatooyin aad uweyn oo isugu jiray dil, dhac iyo weliba dad lagubo oo aan ka mid ahyn dhaqanka soomaalida si kastoo laysu colaadiyo; iyadoo dhibaatooyinkaasi ay geeysanayeen qabiil huwan magaca dowladda federaalka soomaaliya.\nWaxaan si Toos idiin kugu soo gudbin doonaa wixii warar ah ee ku soo kordha booqashada wafdigan iyo wafdiga kale ee ballaaran ee dhawaan lafilayo in ay iyaguna tagaan deeganadaas.


Dhaarinta xildhibaanada cusub ee aqalka hoose iyo aqalka sare ee DFS oo ka bilaabmatay Muqdisho - Puntland Mirror Believable Media Website\nHomeSomaliaDhaarinta xildhibaanada cusub ee aqalka hoose iyo aqalka sare ee DFS oo ka bilaabmatay Muqdisho\nApril 14, 2022 Puntland Mirror Somalia 0\nDhaarinta xildhibaanada cusub. [Isha Sawirka: Facebook]\nMuqdisho-(Puntland Mirror) Dhaarinta xildhibaanada cusub ee aqalka hoose iyo aqalka sare ee Dowladda Federaalka Soomaaliya ayaa maanta oo Khamiis ah ka bilaabmatay magaalada Muqdisho.\nWaxay muujinaysaa tilaabo horey loogu qaaday kadib doorashada dalka oo dib u dhac sanad iyo bar ku dhow uu ku dhacay, inkastoo ay weli jiraan xubno aan weli doorashadooda la qaban sida gobolka Gedo oo qorshu yahay in 16 kursi laga soo doorto.\nHanaanka doorashada xildhibaanada labada aqal ayaa sanadkan waxaa hareeyay wax-isdabadamarin iyo musuq-maasuq baahsan.\nShaqooyinka ugu waa-weyn ee horyaala xildhibaanada cusub ayaa ah qorshaynta doorashada madaxweynaha.\nMadaxweyne Maxamed Cabdullaahi Farmaajo oo muddo xileedkiisii uu dhammaaday bishii Febaraayo 2021, iyo musharixiin kale oo ay kamidyihiin madaxweynaha Puntland Siciid Cabdullaahi Deni, Raysulwasaarihii hore ee Soomaaliya Xasan Cali Khayre iyo labo madaxweyne oo hore Shiikh Shariif iyo Xasan Shiikh Maxamuud ayaa u tartamaya xilka madaxweynaha.\nGaroowe-(Puntland Mirror) Turkiga ayaa rajaynaya in uu furo saldhigiisa milatari ee gudaha Soomaaliya bartamaha bisha April ee sanadkan, sida warbaahinta Turkigu ay sheegeen. Sida uu ku waramay wargeyska Turkiga ee Yeni Safak, ciidamada Turkiga ayaa [...]


Xog: Xiisada Xasan iyo Jawaari oo gaartay heer uu Jawaari qaado... - Caasimada Online\nHome Warar Xog: Xiisada Xasan iyo Jawaari oo gaartay heer uu Jawaari qaado…\nXog: Xiisada Xasan iyo Jawaari oo gaartay heer uu Jawaari qaado…\nMuqdisho (Caasimada Online) – Wararka aan ka heleyno ilo wareedyo lagu kalsoon yahay ayaa sheegaya in Khilaafka iminka ka dhextaagan Madaxweynaha Somalia Xassan Sheekh iyo Guddoomiyaha Baarlamaanka Somalia Maxamed Sheekh Cusmaan Jawaari uu gaaray Wakiilada Beesha Caalamka ka jooga Somalia.\nGuddoomiyaha Baarlamaanka Somalia Maxamed Sheekh Cusmaan Jawaari ayaa khilaafkaasi u gudbiyay Wakiilada, isaga oo sheegay in shaqsi ahaantiisa uusan mas’uul ka noqon doonin baalmarka lagu sameeyay Qodobka 91aad ee Dastuurka.\nJawaari waxa uu sidoo kale, Wakiilada kuwargaliyay inuu u hogaansami doono wixii sharciga uu qabo, balse uu cadeynaayo in dastuurka dalka uu dhigaayo in marka uu Madaxweynaha waqtigiisa dhamaado Guddoomiyaha Baarlamaanka uu sii heynayo xilka, inta Madaxweyne laga dooranayo, hayeeshee uu Xassan Sheekh ka biyo diiday.\nSidoo kale, Jawaari waxa uu Wakiilada u cadeeyay in Jadwalka Siyaasadeed ee dalka uu gali doono xaalad ka duwan kan iminka taagan, waa haddii aan loo hogaansamin waxa uu qabo dastuurka, waxa uuna intaa raaciyay in ka Guddoomiye ahaan uusan qabin dhaliil dhaafsan qodobka ku qoran sharcida dalka ee la baalmaray.\nSidoo kale, waxa uu cadeeyay in khaladaadka jira uu ka horcadeeyay Madaxda Madasha Qaranka min dowlada ilaa Maamulada dalka, hayeeshee aan habayaraatee waxba laga su’aali doonin sharciga uu jabiyay Xassan Sheekh.\nDhinaca kale, waxa uu Wakiilada ka dalbaday inay soo dadajiyaan dhaqaalaha dhankooda ku maqan ee la filaayo in looga gudbo doorashooyinka dalka ka dhici doona.


Musharax C/raxmaan C/shakuur oo sheegay in musuq-maasuq baahsan ay ka jirto doorashada (VIDEO) – Bulshoweyn Online | Your Source Of News And Entertainment\nMusharax C/raxmaan C/shakuur oo sheegay in musuq-maasuq baahsan ay ka jirto doorashada (VIDEO)\nC/raxmaan C/shakuur Warsame oo ka mid ah musharixiinta sanadkaan u tartameeysa doorashada madaxweynaha Soomaaliya oo warbaahinta la hadlay ayaa sheegay inay soo gaareen warar sheegayo in lacago lagu kala iibsaday xubnaha Aqalka Sare ee maamulka Galmudug oo maanta lagu soo gaba-gabeeyay magaalada Cadaado.\nWaxa uu musharax C/raxmaan sheegay in ergooyinka soo xulayo Aqalka baarlamaanka la kala xod-xodanayo si ay ugu codeeyaan musharixiinta ku tartami doona Aqalka hoose ee baarlamaanka.\n“Waxaa la sheegay in kuraasta Aqalka Sare lagu kala iibsaday lacag badan, waxaa kaloo maqalnay in ergooyinka dooran lahaa Aqalka Hoose ee baarlamaanka lacag lagu iibsanayo, iyadoo codka mid kasta oo ka mid ah ergadda lagu iibsanayo ilaa 5,000 dollar” Sidaas waxaa yiri musharax madaxweyne C/raxmaan C/shakuur Warsame.\nDhinaca kale, waxa uu musharax C/raxmaan C/shakuur si kulul u naqdiyay dhaqan-xumida ka muuqato doorashadda dalka, isagoo ku tilmaamay in doorashaddu ay musuq-maasuq baahsan hareyn doonaan.\nWuxuu musharax C/raxmaan ugu baaqay siyaasiyiinta, dhalinyaradda, odayaasha dhaqanka, maamul gobaleedyada dalka iyo sidoo kale beesha caalamka inay ka hor-tagaan musuq-maasquqa lagu kala iibsanayo kuraasta Aqalka Sare iyo Aqalka Hoose ee baarlamaanka soo socda.\n“Marka hore siyaasadda waa danta dadka iyo dalka, waxaana siyaasadda loo baahan yahay naf-hurnimo, waqti-hurida iyo siyaasad caafimaad qabta” Ayuu hadalkiisa raaciyay musharax C/raxmaan C/shakuur Warsame.\nWaxa uu musharixiinta ku booriyay inaysan siyaasadda ka dhigin ganacsi iyo lacag wax looga iibsanayo suuqa.\nUgu dambeyntii, musharax C/raxmaan C/shakuur Warsame ayaa sheegay in loo baahan yahay in lala yimaado siyaasada halgamayaasha ururkii SYL ee horseeday midnimadda qarankeena Soomaaliya.


Tahriibayaal Afrikaan ah oo laga badbaadiyay badda u Dhaxeysa Talyaaniga iyo Libya – Radio Daljir\nMaajo 31, 2015 3:33 b 0\nAxad, May 31, 2015 (Daljir) — Waxaa Badda Mediterranean ee u dhexeysa dalalka Liibiya iyo Talyaaniga laga badbadiyay 24-kii saac ee ugu dambeeyay Tahriibayaal lagu Qiyaasay 4,200 oo Qof, sida laga soo xigtay Ilaalada Xeebaha ee Talyaaniga.\nMuhaajiriintan ayaa watay 22 doomood iyadoo badankood waxaa lagu badbaadiyay biyaha dalka Liibiya, waxaana jira qaar badan oo gaaray xeebaha dalka Talyaaniga. Iyadoo saddex ka mid ah doomihii gaaray dalka Talyaaniga laga heley 17 qof oo Mayd ah, iyadoo ay 217-qof oo kalena ay nolol ku gaareen.\nBadbaadinta Tahriibayaasha ayaa waxaaa ka qayb-qaatay ciidanka Badda dalalka Jarmalka iyo Ireland. Iyadoola sheegay in kumannaanka muhaajiriinta ah ee laga badbaadiyay badda ay isugu jireen Afrikaan iyo Carab u badan Suuriyaan.\nTallaabadan ayaa kusoo beegmaysa iyadoo Midowga Yurub isku raaceen dhawaan in laga hortago qulqulka tahriibayaasha galaya dalka Talyaaniga; iyagoo xusay inay beegsanayaan kuwa dadka tahriibiya.\nHay’adda IOM ayaa Shaacisay inay 1,826 ku Geeriyoodeen Sanadkan lagu jiro ee 2015-ka Badda Mediterranean-ka, xilli ay Isku-dayay in ay galaan Waddanka Talyaaniga oo ka mid ah Qaaradda Yurub.\nUgu dambeyn, Qaramada Midoobay ayaa iyaduna qiyaas ay soo saartay ku xustay in bilihii Jannaayo illaa Abriil Sannadkan 2015-ka ay Baddaas ku Geeriyoodeen in ka badan 40,000 oo Tahiibayaal ah.


Ciidamo horleh oo gaaray Magaalada Dhuusamareeb | Star FM\nHome Wararka Soomaaliya Ciidamo horleh oo gaaray Magaalada Dhuusamareeb\nCiidamo horleh oo gaaray Magaalada Dhuusamareeb\nWaxaa maanta magaalada Dhuusamareebee caasimadda Galmudug ka dagtay diyaarad siday ciidamo ka tirsan kuwa Gorgor .\nCiidamada oo horay u joogay magalada Dhuusamareeb ayaa dhawaan laga soo qaaday, hayeeshee maanta ayaa dib loogu celiyay, waxaana ay ka tirsan yihiin Ururka 5-aad ee Gorgor.\nWararka laga helay Dhuusamareeb ayaa waxaa ay sheegayaan in ciidamada ay ku biireen oo ay xoojin u noqonayaan ururka 13-aad, Guutada 17-aad ee kumaandooska oo hore Dhuusamareeb u joogay.\nWaraka ayaa waxaa ay intaasi ku darayaan in ciidamadaan ay ka mid noqonayaan Ciidamada ay dowladda Soomaaliya u diyaarisay howlgalka ka dhanka ah Al-Shabaab iyo howlgalka dib loogu soo celinayo gacanta dowladda degmada Guriceel oo ay la wareegeen ciidamo taabacsan Ahlusunna.\nPrevious articleDHAGEYSO:Guddoomiyaha guddiga suuq gaynta xoolaha nool laanta Garissa oo ka hadlay saameynta abaarta si gaar ah lo’da\nNext articleDowladda dalka oo isniinta soo socota shaacisay inay tahay maalin fasax qaran ah


Baarlamaanka oo Ansixiyay Sharci Halis Ku Ah Shirkadaha Isgaarsiinta Ee Muqdisho. (Warbixin) – Shabakadda Wararka Amiirnuur\nAugust 11, 2017 9:03 am by admin Views: 116\nBaarlamaanka oo ah hey’adda dowladda u qaabilsan xalaaleynta iyo xaaraantinimeynta ayaa maalintii shalay ansixiyay sharciga Isgaarsiinta oo uu muddo badan muran ka taagnaa.\nSharcigan oo uu horgeeyey wasiirka Boostada iyo Isgaarsiinta Cabdi Canshuur ayaa waxaa u codeeyey 158 xildhibaan, hal xildhibaana waa uu diidey sida uu sheegey guddoomiye ku xigeenka koowaad ee baarlamaanka Cabdiwali Sheekh Ibraahim Muudeey.\nWasiirka Boostada, isgaarsiinta iyo Tecnology-yada ee DF Cabdi Canshuur ayaa si farxad leh usoo dhaweeyay sharciga isgaarsiinta ee ay Baarlamaanku ansixiyeen.\nWAA MAXAY UJEEDADA SHARCIGAN?\nDhaqan galinta sharciga isgaarsiinta ayaa waxaa laga leeyahay ujeedooyin fog-fog oo ay faa’iidada ugu weyn ka helayaan hey’adaha sirdoonka Mareykanka ee fadhigoodu yahay Xalane iyo kuwa DF.\nWasiirku wuxuu sheegay in sharcigu uu ka hadlayo furaha lagu woco Soomaaliya ee 252, astaanta internetka Soomaaliya ee .SO iyo arrimaha amniga isgaarsiinta, tusaale ahaan in qof kasta oo leen taleefoon cusub qaadanaya ama horey u heystey ay waajib tahay in la diiwaangaliyo si daba-gal loogu samayn karo goortii loo baahdo.\nSharcigan ayaa meesha ka saaraya madaxbannaanida ganacsiga xorta ah ee magaalada Muqdisho, waxaana uu shirkadaha ka dhigayaa kuwa ku jira jeebka dowladda federalka ah oo sidi la doono loogu shaqeysto.\nDowladda federalku waxay dooneysaa iney sida C/wali Gaas oo kale sameysato lacago, si ay taa u dhaqan gashana waxay diraaseysay ineysan suura gal noqon karin illaa ay ka joojiso lacagaha la isugu xawilo taleefanada si dadku ugu baahdaan lacag badan oo xaashi ah.\nInkastoo ay arrintan diidmo ka sameyn karaan shacabka iyo ganacsatada ayaa waxay haddana dowladdu u mareysaa oo ay dadka u sheegeysaa iney kula dirireyso Xarakada Mujaahidiinta Al-Shabaab.\nSharciga isgaarsiinta wuxuu dowladda u sahlayaa iney keento shirkado ajnabi ah oo la tartama kuwa Soomaalida, Horay waxay dowladdu u keentay shirkado duulimaad sida Turkish iyo kuwa kale, kuwaasoo khadka ka saaray shirkadihii dayuuradaha ee Soomaalida.\nDAGAAL KA DHAN AH GANACSIGA MUQDISHO.\nArrintan waxay kusoo aaday iyadoo 21kii bishii lasoo dhaafay ay jariidada Indian Ocean Newsletter ee faafiya wararka sirdoonka oo lagu magacaabo Africanintelligence.com, ay daabacay warbixin ciwaan looga dhigay dagaalka adag ee ay la kulmeyso dowladda iyo walaaca Beesha Caalamka. Taasoo micnaheedu yahay in ganacsiga xorta ah uu dhib ku hayo.\nWarbixinta lagu qoray wargeyska ayaa lagu sheegay in Ra’iisul-wasaaraha uu sadax dib lumaasi kulan kula yeeshay Soomaaliya kaasoo looga hadlay laguna dhaawacay sumcadda ganacsato Soomaaliyeed oo ay ka mid ahaayeen hogaamiyaha Hormuud Axmed Yuusf, Cabdirashiid Ducaale Dahabshiil iyo Maxamed Yuusuf Salaam Bank.\nLabo maalin uun kaddib markii ay soo baxay warbixinta wargeyska, ayaa waxaa dhacday in hey’addaha ammaanka ee dowladdu ku dhawaaqaan awaamiir culus oo ka dhan ah Ganacsatada, iyagoo ku eedeeyay iney xiriir la leeyihiin Xarakada Mujaahidiinta Al-Shabaab.\nWarbixinta lagu qoray jaraa’idka iyo amarada ka soo baxay hey’adaha ammaanka ee ka dhanka ah Ganacsatada ayaa shaki weyn keenay, marka la eego sida warbixintu u qorneyd, eedeymaha ganacsatada loo jeedinayay iyo maalmo kaddib go’aanadii ka soo baxay hey’addaha ammaanka. Waxaana taas sii kaabay sharciga isgaarsiinta ee ay baarlamaanku ansixiyeen maalintii shalay.\nSHISHEEYE MAKU LUG LEEYAHAY CULEYSKA GANACSIGA LA SAARAYO?\nHaddaba 8-qodob oo uu todobaadkii lasoo dhaafay Bankiga adduunka usoo jeediyay DF ayaa waxaa ku jiray qodob ku talinaya in culeys la saaro shirkadaha isgaarsiinta islamarkaana canshuur adag laga qaado, waana qodobka lixaad kaasoo u qornaa sida tan:\nBangiga adduunka waxaa uu qabaa in karaka ku hadalka ay dowladda ka qaado canshuur dhan 5-10%, haddii sidaasi la sameeyo dowladdu waxaa ay ka maarmi doontaa bey yiraahdeen, wax ka badan $5 Milyan ee ay hadda ka hesho isgaarsiinta.\nMuddo aad u dheer ayaa la karkarinayay hir galinta sharciga isgaarsiinta, waxaana haatan ku guuleystay inuu baarlamaanka marsiiyo wasiirka wasaaraddaas Cabdi Canshuur Xassan.\nWAA KUMA WASIIRKA BOOSTADA IYO ISGAARSIINTA CABDI CANSHUUR?\nCabdi Canshuur waxa uu marar badan ku cel-celiyay in ay amni ahaan uga faa’iideysanayaan isgaarsiinta, waayo muddo aad u dheer ayaa waxa uu la shaqeynayay hey’adaha sirdoonka caalamiga ah.\nSadax sano ka hor inta aanan xilkan loo magacaabin waxa uu madax ka ahaa xarun BS-ta Muqdisho hoos tagta oo dadka lagu tacdiibiyo iyo xarunta dhaqan celinta oo ay dadka qaar u yaqaanaan DHAQAN DOORINTA.\nLama oga sida uu ku dhaqan gali karo sharcigan, waxaana horay u jiray maamullo kasoo hor jeestay sida Puntland iyo kuwa kale.\nXigasho : Radio Al-Furqaan


“Marka Runta La sheego Intii Hore Dhulbadani Wuu Ku Tegey Golaha Deegaanka, Laakiin….”\n“Dawladaha Hoose Ma Helaan Lacagta Kabka, Waana Halka Waxaqadkooda Laga Tebayaa..”\nQaybtii Labaad Waraysi khaas ah\nHargeysa (ANN) Maayarka Caasimada Hargeysa Eng. Xuseen Maxamuud Jiciir, waxa lagu tilmaamaa inuu yahay Maayarka u safarada badan, iyadoo dad badani ku tilmaameen hogaamiyihii Falastiin ee Yaasir Carfaat, marka la eego safaradiisa debeda,\ntaas oo keentay in qaar badan oo ka mid ah Bulshada Caasimadu ku dhaliilaan in aanay safaradaasi ahayn kuwo uu kasoo kordhiyo wax faaido ah oo ka muuqda caasimada Hargeysa.\nLaakiin Maayar Jiciir, waxa uu iska riixay dhaliishaa, wuxuuna safaradaa ku tilmaamay kuwo uu kasoo hooyay guulo badan, isagoo yidhi, “Runtiina sidaa looma dareemayo oo marka ugu horaysa waxaan odhan karaa waa faaido weyn oo shirarka aan ka qayb galo anoo Somaliland ah, waxaan odhankaraa arrimeheena debeda waxbay ka qabatay oo dad badan ayaanu barnay, haday tahay Africa, America, Asia iyo haday yurub noqotoba, tusaale ahaan markaanu bilawnay safaradaa 2003 ama 2004 waxan odhan karaa Somaliland cidba may aqoon. Markaa shirarkaa caalamiga ah ee aanu ka qayb qaadanay oo kii ugu danbeeyay Barasiil waxa isugu yimi in ka badan 2200 (laba iyo labaatan kun) oo qof, kii ka horeeyay ee Barcelona Afar kun oo qof ayaa isugu yimi, waxa laga akhriyay qoraal Somaliland ah. sidoo kale mid Turkey ahaa oo lagaga hadlayay nabadgelyada aduunka Somaliland siday nabad gelyada ku gaadhay ayaan ka hadalay. Markaan waxan odhan karaa arrimaha debeda ayaanu uga faaidaynay oo wax weyn ayay u tahay in Somaliland la barto. Waxa kaloo aanu uga faaidaynay Ururka dawladaha Hoose oo aanu ku daray Hay’ado badan oo caalami ah. Sida WHO, iyo caasimadaha caafimaadka qaba oo aanu ku daray Burco, Hargeysa iyo Berbera, waana tii maaltii dhowayd shahaado sharafta nalagu siinayay, waxa kaloo aanu ku daray dawladeheena hoose isbahaysiga caasimadaha Aduunka, sida welishka (Uk) oo dab damisyo aanu ka sugayno, Kenya, South Africa, Ugandha iyo Tansania, iyadoo aanu wadno mataanayn fara badan oo magaalooyin badan oo aduunka ah.\nMarkaa maaha wax si fudud loo dareemayo khartidasu, waxa kaloo ka mid ah guulaha safaradaa Guryaha dadka danyarta ah loo samaynayo ee (shelter Houses), kuwaas oo ah dadkii aanu magaalada ka rarnay ee danyarta ahaa, ama dadkii qoxootiga kasoo noqday oo aanu ilaa 500 (shan boqol ) oo guri oo ay dadkii maanta ku jiraan. Hadana waxa soo socda dhawr kun oo guri oo aanu shirkii u danbeeyay kaga hadalay oo lacagtii intii badnayd loo helay. Sidaa awgeed waxaan u leeyahay la dareemi maayo guryahaa shanta boqol ah shirkii aan ka qayb galay ee Barcelona 2004 ayaa lagu oglaaday, waxayna hir galeen 2007, waana wax mudo in la daba socdo u baahan ee maaha wax markiiba laysu dhiibayo, markaa xidhiidhkaa aanu samaynayno xataa waxa ka faaidaya dadka danbe oo Maayarada naga danbeeya ayaanu usii gogol xaadhaynaa. Inta badana waxaan shirarkaa u kexeeeyaa Maayaro badan oo dawladaha Hoose ah si ay uga soo faaidaystaan khibradaa oo dalka iyo dadka loo keenayo. Laakiin dhaqaaleheena ayaa xadidan oo hadaynu maanta dhaqaale fiican haysan lahayn, ama dawlada dhexe u sii deyn lahayd dawladaha hoose lacagta kabista 12.5 % usii deyn lahayd, taas oo doorashada lagu galo, waxna ciidamada la siiyo, halka anaga dawladaha hoose nala siiyo lacagtaa 35 %, ama 50 %. Haddii intaa nala siin lahaa wax qabadkayagu wuxuu noqon lahaa mid fiican.”\nMaayarka oo la weydiiyay dhaliilaha ku saabsan inuu xukuumada dhexe isu dhiibay, markii dhawr jeer xubnaha golaha deegaanku kusoo weerareen kursiga iyo qaabka wada shaqaynta ee xiligan Wasaaradda Arrimaha gudaha, wuxuuna isagoo ka jawaabaya taa yidhi, “ Runtii way jirtay oo macaa dawlada dhexe waxa naga dhexeeyay muran iyo khilaaf, sababtoo ah anaguna waxaanu lahayn waxaanu nahay xildhibaano lasoo doortay, iyaguna waxay lahaayeen anagaa idin xukuna oo na hoost timaadaan (Wasaaradda Arimaha Gudaha). Markii danbe waaya aragnimo badan ayaanu qaadanay, iyaguna sharciyadii ayay qaateen, waxaanuna isku af garanay inaanu wax wada xalilo oo naguma soo xad gudaan, wixii aanu la qaban karona waanu la qabanaa. Laakiin had iyo goor dawlada dhexe waxa kaga maqan Dawlaha hoose lacag fara badan oo ah tii lagu horumarin lahaa dawladaha hoose, ama dhaqaale yaraan ha ahaato, ama cashuurta oo aanay si fiican u ururin ha ahaatee.\nMarkaa halka dawladaha hoose halka laga dareemi layahay wax qabadkooda waa halkaa, tusaale ahaan maayardii u horeeyay waxay lacagta u qaadan jireen toos oo kaantaroolada ayay ku qaadan jireen, waxaana maalintii soo geli jiray inta u dhaxaysa , $ 22, 000 (laba iyo labaatan kun) oo dollar ilaa $ 40, 000 (Afartan kun ) oo dollar.anagana maalintii waxa nasoo gala $ 3000 (saddex kun ) oo dollar. Lacagtaa Maayarada hore toos u qaadi jireen waxa noo qaada waqtigan Dawlada dhexe, bishiina waxaanu ka aragnaa $ 30, 000 (sodon kun) oo dollar, halkii aanu $ 1000,000 (hal Milyan ) oo dollar bishii heli lahayn, hadaanu lacagtaa heli lahayn magaalada Hargeysa waxaanu ka wada dhigi lahayn wada Biriishyo iyo wadooyin.waana halka laga dareemi layahay wax qabadka dawlada hoose.”\nMaayar Jiciir waxa la weydiiyay hawlgalada dawlada hoose ee Hargeysa ee dhinaca suuqa oo keena inay shacbi badan oo danyar ah ku waxyeeleeyaan meherado yar yar oo ganacsi oo ay dadkaa saboolka ahi kala soo baxaan masaariiftooda iyo waxa uu iskaga difaacayo dhaliilahaa, ama ay qorshe ugu samayn waayeen oo wax uga bedeli waayeen ka hor inta aanay weerarin dadkaa, wuxuuna isagoo ka jawaabaya su,aashaa yidhi, “ Taa waanu ku dedaalay ee waanigu kuu sheegaya in aanu xaafadaha magaalada sariibado ka wada samaynay si ay u tagaan. Laakiin waxaad moodaa inay dadku kusoo ordayaan suuqa magaalada. Markii aanu arintaa ka dabatagnayna dadka meheradaha waaweyn leh ayaa Kaaryoonayaasha dadkaa usoo dhiibta. Anaguna waxaanu lahayn waa dad danyar ah, kuwii aanu ku qornay meelahaa aanu qorshaynayna may tegin. Sidana lagu socon maayee, waxay u baahan tahay in magaalada culayska laga qaado oo iyagana nidaam loo sameeyo xeerar badana waanu kasoo saaray, hadana waxaa lagu jiraa waxyaabo xaasaasi ah oo ay ku gabanayaan, wax badanina way nooga dhiman yihiin. arintaa qorsheheeda bilicda magaalada ee dadka suuqa ee ganacsiga yar yar, Basaska iyo tagaasidaba waanu wadnaa.”\nSidoo kale mar la weydiiyay dhul la’aanta uu ka dhawaajiyay Maayarku ee ay ka cabanayaan golaha deegaanka Hargeysa iyo eedaymaha farta ku fiiqaya inay dhulkii danta guud mudadii ay xukunka hayeen ku tagri faleen, isagoo ka war haya mushiladaha haysata dhalinyarada magaalada caasimada ee garoon la;aant oo sababta mararka qaar dhibaatooyin iyo rabshado gacan ka hadal ah oo ku dhexmara dhalinyaradaa garoomada sida garoonka xaafada xawaadle, wuxuuna isagoo taa ka jawaabaya yidhi, “,Runtii anagu magaalada meel ayaanu kusoo gaadhnay, meeshii aanu kusoo gaadhnay wixii ka danbeeyay dhulkii aanu qorshaynay ee Beeraha mid walba waa laga helayaa garoomadii. Laakiin way ka fog yihiin dhalinyaradii. Waxa kaloo laga helayaa dhulkii aanu u qorshaynay Cusbitaalada, Iskuulada, wayna jirtay intii hore ee aanu joognay waxyaabo badan oo ay ku tagri faleen golaha deegaanku. Laakiin intan danbe waanu si daba qabanay oo waad aragteen dhul badan oo aanu ku wareejinay Wasaaraddaha sida Ciyaaraha oo aanu ku wareejinay 16 Blok oo dhul ah oo naqshadii iyo sharcigoodiiba aanu ku wareejinay, Bilayska iyo meelaha nabadgelyada iyo Wasaaradda Caafimaadka iyagana waanu wadnaa inaan ku wareejino. Sidoo kale Wasaaradda waxbarashada ilaa 35 Blok oo aanu ugu talagalay Iskuulo ayaanu sharcigoodii wadnaa si aanu ugu wareejino dhulkaa. Sababta aanu ugu wareejinaynaa waxa weeye inaanu masuuliyada saarno iyaga oo lawada eego oo wasaarad kastaa ilaashato. Meelahaa magaalada koonayaasheedana waanu ka wada samaynay dhulkaa oo waxaanu samaynay ilaa meelo ay Basasku kasoo laabtaan mustaqbalka Afarta koone ee magaalada. Laakiin intii hore wax way ka jiraan dhulkaa nalagu eedaynayo, balse inatan danbe waanu isdaba qabanay oo way fiican yihiin. Laakiin intii hore waa intaanu ku maslaxayn golaha deegaanka oo dhul badani wuu nagu tegey oo anakaaba og markaanu runta sheegno.”\nEng. Jiciir waxa la weydiiyay sida ay ugu aamineen dawlada dhexe dhulka danta guud ee uu sheegayo inay golaha deegaanku qorsheeyeen, maadaama ay dawladii dhexe xarashayso dhulkii danta guud iyo dhismayaashii magaalada dhexdeeda iyo in loo arki karo arintaa “Kud ka guur oo qanjo u guur”, wuxuuna .yidhi, “”sabatu wax kale maaha ee waxaanu ula jeednaa.marka ay naqshadii dawlada hoose hayso Wasaaradda hawlaha guudna way haynay naqshadii, markaa waxaanu doonaynaa in laysla wada eego. Waxaana dhacday marka runta la sheego macaa xildhibaanadan golahayaga ha noqotee waxyaabo noogu qoran dan guud.sida cusbitaal oo kale ayuu mid golaha deegaanka ahi soo kaxaynayaa Inaadeerkii oo odhanayaa Cusbitaal ayuu ka samaynayaa waxna ma samaynayo ee dhulkii ayuu sidaa ku qaadanayaa, sababtoo ah Maayarka way ka adag yihiin oo waanu ku ridaynaa ayay odhanayaan. Markaa qorshahan waxaanu samaynay 2009 si aanu golaha deegaanku ugu soo noqon danta guud oo uu uga nabad galo.”


Puntland oo shaacisay inay la wareegeyso Magaaloo ay maamusho Somaliland - Awdinle Online\nPuntland oo shaacisay inay la wareegeyso Magaaloo ay maamusho Somaliland\nWasiirka arrimaha gudaha & dowladaha hoose ee Maamulka Puntland, Maxamed Cabdiraxmaan Dhabancad ayaa sheegay in Puntland ay qorsheyneyso inay soo gasho Magaalada laas-Caanood oo ah Xarunta Gobolka Sool.\nWaxaa uu sheegay in iyada oo aan dhiig ku daadan Magaalada laas-caanood ay Puntland ka qabaneyso doorashooyinka soo socda, farsamo ahaanna ay howshaas hadda gacanta ku hayaan.\n“ Qorshaha Magaalada laas-caanood Shaqadeeda waa ay socotaa, waxaana dooneyna in iyada oo an dhiig ku daadan in shirarkeena aan ku qabsano, Dhulkeena dastuuriga ah doorashadu way ka wada dhacaysaa.” ayuu yiri” Wasiir Dhamancad.\nMagaalada Laascaanood ee Xarunta Gobolka Sool ayaa waxaa ku nool dad degaan ahaan kasoo jeeda Puntland, balse waxaa maamula Soomaaliland, hayeeshee waxaan la ogeyn sida ay Puntland kula wareegi karto, iyada oo Magaalada ay ku sugan yihiin Ciidamo farabadan oo ka tirsan Soomaliland.\nPrevious articleDigniin culus oo loo diray Hay’adaha ka howlgalla gobolka Hiiraan\nNext articleKulan u socdo RW Rooble iyo Guddoomiyaha Aqalka Sare


Wasiirada Soomaaliya oo ansixiyay sharci saameynaya ganacsatada\nMUQDISHO, Soomaaliya - Ra’iisul wasaare Xasan Cali Khayre ayaa maanta guddoomiyay shirka golaha wasiirrada oo lagu ansixiyay Sharciga Jaan-goynta iyo Tayo-dhowrka Soomaaliyeed.\nGolaha ayaa cod aqlabiyad leh ku meel mariyay sharcigaan oo ay usoo gudbisay wasaaradda warshadaha iyo ganacsiga xukuumada federaalka ah.\nSharciga Jaan-goynta iyo Tayo-dhowrka Soomaaliyeed oo laga soo aruuriyay sharciyadii iyo xeerarkii dalka ee tayo-dhowrka dalka, horumarinna lagu sameeyay ayaa la gaarsiiyay habka caalamiga ah ee tayo-dhawrka.\nUjeedada sharciga ayaa ah in horumarin lagu sameeyo siyaasadda Jaan-goynta iyo tayo-dhowrka qaranka, in la dhowro xeer nidaaminta tayada lagu maamulo tayada badeecada iyo adeegyada, in uu ilaaliyo bad-qabka bulshada iyo in lagu dhiso hay’adda tayo-dhowrka Soomaaliyeed.\nMeel-marinta xeerkaan ayaa kusoo aadaya iyada oo qaybo kamida wadanka ay soo galaan badeecado aan tayo lahayn, kuwaasi oo laga keeno dibada gaar ahaan dalalka dariska.\nMadaxweyaha Dowlada Federaalka Soomaaliya oo casumaad u fideyey madaxda maamul goboleedyada habeenkii.....\nCaasimada Soomaaliya oo si weyn looga dabaaldegay Ciidul Adxaa\nSoomaliya 11.08.2019. 11:54\nCadowga Soomaaliya ee aysan isku mowqif ka hayn Farmaajo iyo Khayre\nSoomaliya 25.04.2019. 06:04\nShuruudaha ku harsan Soomaaliya si looga cafiyo deynta 5-ta bilyan ah\nSoomaliya 17.04.2019. 14:08\nNuxurka khudbadii Khayre ee furitaanka kalfadhiga Aqalka Sare\nWar Saxaafaded 01.04.2019. 17:49\nDaacish oo war ay kasoo saartay xaalka US kusoo qaadey Soomaaliya 02.06.2020. 23:00\nZimbabwe oo carro ka muujisay hadalo kasoo yeeray Mareykanka 02.06.2020. 19:55\nQiimeyn la xiriirta Covid-19 lagana sameeyay Soomaaliya oo la shaaciyey 02.06.2020. 17:30\n"Kala aragti duwanaantii" Deni iyo Karaash oo lagu guuleystay in la xaliyo 02.06.2020. 15:40\nIn ka badan shan kun oo qof oo lagu xiray guud ahaan Mareykanka 02.06.2020. 15:00\nCudurka Ebola oo soo laba kacleeyay iyo digniin culus oo laga soo saarey 02.06.2020. 14:28


Reer Galbeedka:- Faah faahinta Sacuudiga uu ka bixiyay dilka Jamal lama rumeysan karo – warqaat.com Information About Somali New's Today\nHomeWARARKA MAANTAReer Galbeedka:- Faah faahinta Sacuudiga uu ka bixiyay dilka Jamal lama rumeysan karo\nReer Galbeedka:- Faah faahinta Sacuudiga uu ka bixiyay dilka Jamal lama rumeysan karo\nOctober 22, 2018 Abdirahman Al-cadaala WARARKA MAANTA Comments Off on Reer Galbeedka:- Faah faahinta Sacuudiga uu ka bixiyay dilka Jamal lama rumeysan karo\nWar murtiyeed ay si wada jir ah u soo wada saareen seeddexdaasi dal ayaa waxay ku sheegeen arrinta ah inuu Khashoggi uu ku dhintay “dagaal ka dhacay” qunsuliyadda Sacuudiga uu ku leeyahay Istanbul ay u baahan tahay in laga keeno “caddeeymo macquul ah oo la rumeysan karo”.\nMadaxweyne Trump wuxuu mar sii horreysay sheegay “inuu ku qanacsaneyn” sida arrinta loo dhigay.\nMadaxweynaha Turkiga Recep Tayyip Erdogan wuxuu wacad ku maray inuu mudda gaaban uu ku soo bandhigayo caddeymaha dhabta ee dilka wariyahaasi la xiriira.\nMadaxweyne Erdogan wuxuu intaa ku daray inuu faafaahinta ku saabsan dilka Khashoggi uu Talaadada baarlamaanka la hor iman doono.\nDibadbax lagu qabtay Istanbul mar uu ka hadlayna wuxuu sheegay “waxaan raadineynaa ee iisu kaanna keenay waa caddaalad taa ayaana keeneysa inaan runta la qariyey oo dhan aan dibadda soo dhigno.”\nMr Khashoggi wuxuu Qunsuliyadda Sacuudiga uu ku leeyahay Istanbul uu galay 2-da bisha October si uu uga soo dhammeysto warqadda furriinka. Waxayna Sacuudigu inta ay dhimashadiisu qiranin uu marar badan sheegtay inuu Khashoggi isaga oo nabad qaba uu qunsuliyaddooda uu ka baxay, iyaga oo marki dambana sheegay inuu qunsuliyaddooda uu ku dhex dhintay.\nWar murtiyeedka ay sida wada jirka ah u soo wada saareen seeddexdaasi dal maxay kaga hadleen?\nBritain, Faransiiska iyo Jarmalka waxay war murtiyeedkooda ku sheegeen iney ka argagaxeen dilka wariyaha loo geystay iyaga oo sheegay “Inaan dilka wax qiil ah loo sameeyn karin si aad ahna ay u cambaareynayaan”.\nWaxayna soo qaateen Sacuudigu sida uu amuurtan uga hadlay, iyaga oo raaciyey “iney u baahan tahay faahfaahin iyo caddeeymo degdeg ah oo ku saabsan sida ay wax u dhaceen uu Sacuudiga dilka Khashoggi ka bixiyo. Balse Sacuudiga hadalka ka soo yeeray ee ay ku sheegeen iney tahay natiijada baaritanka ee ay sameeyeen aan la qaadan karin oo ay u baahan yihiin in la keeno “caddeeymo macquul ah oo la rumeysan karo”.\nWaxayna waddamadu sheegeen “iney xukmineyn ilaa ay sharraxaad dheeraad ah ka helaan dhanka Sacuudiga.”\nIyaga oo sheegay “iney dalbanayaan in la sameeyo baaritaanno kale oo lagu ogaanayo ilaa laga sal gaaro cidda mas’uuliyadda dilka wariyaha loo geystay iska lahayd, ciddii dambiga dilka yeelatana ciqaabta ku habboon la marsiiyo.\nMuuqaal muujinaya Khashoggi oo sii galaya Qunsuliyadda Sacuudiga ee Istanbul\nWaddamada kale maxay ka yirahdeen?\nTalaadadi madaxweyne Trump wuxuu sheegay “aniga ahaan kuma qanacsani ilaa su’aalahayga aan jawaab u helo.”\nWuxuuna Mareykanku sheegay iney suuragal tahay inuu Sacuudigu wajaho Cunaqabateyn, heshiisyada hubka uu la galayna uu hakinayo “Inkasta oo heshiiska hub kala iibsiga ay aad noo saameyneyso sida ay iyaga u saameyneyso si ka daran.”\nWasiirka maaliyadda Mareykanka Steven Mnuchin wuxuu Axaddi sheegay, in la fisho cunaqabateyn weliba “xilligiisa ka soo degdega.”\nWasiirka arrimaha dibadda Kanada Chrystia Freeland waxay sheegtay faahfaahinta Sacuudiga ay ka bixisay dilka Khashooggi ay u baahan tahay caddeymo la qaadan karo iney u keenaan.”\nRaisal wasaaraha Australia Scott Morrison wuxuu isna sheegay “Hadalka Sacuudiga inuusan ahayn mid miisaaman, oo keligii istaagi karo.”\nHay’adda Amnesty waxay faahfaahinta ku tilmaantay marin habaabin, “dilka naxdinta leh waxa loo sababeeyey.”\nWargeyska Washington Post, oo uu Khashoggi maqaallo badan uu ku soo qori jiray waxay sheegtay inuu Boqortooyada sacuudigu “Hadal laga xishooda uu ka soo yeeray iyada oo weliba beenteedi hore been kale sii dul dhigtay.”\nDhanka Sacuudiga maxaa ka soo kordhay?\nWasiirka arrimaha dibadda ee Sacuudi Carabiya Adel al-Jubeir oo Axadda la hadlay telefishiinka Fox News ayaa wuxuu sheegay “iney jiraan shaqsiyaad isku dayay iney dilka Khashooggi ka qariyaan dowladda sacuudiga balse uu isaga ahaan faahfaahin intaasi dheer ogeyn.”\nSawirro:-NISA Oo Soo Bandhigtay Lacag Been Abuur Ah Oo Garoonka Muqdisho Lagu Qabtay\nShabaab oo xukun ku riday nin lagu eedeeyay fal kufsi ah\n657,369 total views, 2,454 views today\n657,369 total views, 2,454 views today War ka soo baxay Hay’ada Nabadsugida iyo Sirdoonka Qarank ayaa waxaa lagu sheegay in Ciidamada Amniga ay Gacanta ku dhigeen Maxkaxdii ka dambeeyasay weerarkii dadka badan ku dhinteen ee lagu qaaday […]\n657,241 total views, 2,452 views today\n657,241 total views, 2,452 views today Wasaaradda Arrimaha Dastuurka ee Xukuumadda Federaalka ah ee Soomaaliya ayaa maanta qabatay munaasabad lagu daahfurayay Barnaamijka Carabiyaynta Dastuurka KMG ah oo ay ka soo qeybgaleen Wasiir Ku-Xigeenka Arrimaha Dastuurka iyo Safiirka […]\n657,272 total views, 2,453 views today\n657,272 total views, 2,453 views today Wareegto ka soo baxay Xafiiska Madaxweynaha Dowlad-goboleedka Jubbaland Axmed Maxamed Islaam(Madoobe) ayaa Maanta oo Khamiis ah waxaa lagu Magacaabay Hanti dhowraha guud ee Jubbaland Wareegtada ayaa waxaa Hanti dhowrahaGuud ee Jubbaland […]\n657,335 total views, 2,455 views today\n657,335 total views, 2,455 views today Kulan socday in ka badan sideed saacadood ayaa waxa uu Turkiga ku dhexmaray Mas’uuliyiin uu horkacayay Wasiirka Gaadiidka iyo Duulista Soomaaliya Maaxamed Cabdullaahi Salaad(Omaar) iyo Mas’uuliyiinta Shirkadda Favori ee Maamusha Garoonka […]\n657,393 total views, 2,452 views today\n657,393 total views, 2,452 views today Taliye ku xigeenka Ciidamada Booliska Dowlad Goboleedka Galmudug Col, Cabdi Jaamac Cabdulle ayaa shaaciyay in kadib baaritaano ay sameeyeen ay heleen halkii laga soo abaabulay weerarkii lagu qaaday Xarun uu Gaalkacyo […]


Qoraal uu Abiy Ahmed soo dhigay twitter-ka oo dood ka dhex-abuuray Soomaalida - Caasimada Online\nHome Warar Qoraal uu Abiy Ahmed soo dhigay twitter-ka oo dood ka dhex-abuuray Soomaalida\nQoraal uu Abiy Ahmed soo dhigay twitter-ka oo dood ka dhex-abuuray Soomaalida\nAddis Ababa (Caasimada Online) – Ra’iisul Wasaaraha Itoobiya Abiy Ahmed Ali ayaa bartiisa twitter-ka soo dhigay qoraal Af-Soomaali ah oo macno weyn sameynaya, kaasi oo hadal hayn badan ka dhex-abuuray Soomaalida.\nQoraalkaas oo la socday sawirka Abiy Ahmed oo ay dhinacyada ka fadhiyaan Xasan Sheekh iyo Farmaajo xafladdii caleemo-saarka ee shalay dhacday ,ayuu Abiy ku yiri “Waxaan u rajaynayaa Shacabka Soomaaliya nabad waarta iyo barwaaqo!”\nWaxaan u rajaynayaa Shacabka Soomaaliya nabad waarta iyo barwaaqo! pic.twitter.com/OB2XINikwX\n— Abiy Ahmed Ali 🇪🇹 (@AbiyAhmedAli) June 9, 2022\nArrinta hadal haynta abuurtay ayaa ah in Abiy Ahmed aanu dhihin “Shacabka Soomaaliyeed” ee uu doortay “Shacabka Soomaaliya.”\nSababta uu sidaas u doortay ayaa lagu macneeyey in haddii uu qaadan lahaa “Shacabka Soomaaliyeed” ay soo geli lahaayeen kuwa ku nool Itoobiya ee degan dhulka Soomaalida ee ay Ethiopia haysato, sidaas darteedna uu doortay “Shacabka Soomaaliya”, isaga oo diraya farriin ah in Xasan Sheekh uu madaxweyne u yahay kaliya kuwaas.\nMaxamuud Axmed oo ka mid ah dadkii ka falceliyey ayaa yiri “Shacabka Soomaaliyeed, haddii uu dhaho Jigjiga ayuu Xamar hoos gaynayaa, taas ayuu marka diidan yahay.”\n“Shacabka Soomaaliya” waa dadka Soomaaliyeed ee ku nool Jamhuuriyadda (labada gobol ee midoobay 1960-kii), balse “Shacabka Soomaaliyeed” waa Soomaalida oo idil oo ay ku jiraan kuwa ku nool Kililka 5-aad, NFD, Djibouti iyo dunida inteeda kale,” ayuu yiri Cabdulqaadir Maxamuud oo isna ka mid ah dadkii arrintan ka falceliyey.\nWaxaa iyagana jiray dad u arkay in laga yaabo inay ka khaldantay hab qoraalka ee uu ka rabay “Shacabka Soomaaliyeed,” inkasta oo dadka badankiisa ay isku racaeen in arrintan ay aheyd ku talo-gal.\nSoomaalida qaar ee ka falceliyey qoraalka Abiy ayaa sheegay inay astaan u tahay “In Itoobiyaanka aysan xitaa ka hoos bixin faah-faahinada yar ee laga yaabo inay Soomaalid au aragto inaysan macno badan sameyneyn.”


#Hay'adda Lacagta Aduunka ee IMF oo warbixin kasoo saartay kobaca dhaqaalaha Soomaaliya - Get Latest News From Horn of Africa\n#Hay’adda Lacagta Aduunka ee IMF oo warbixin kasoo saartay kobaca dhaqaalaha Soomaaliya\nBy On Feb 27, 2019 Last updated Mar 30, 2019\nWar qoraal ah oo ay soo saartay Hay’’dda lacagta Adduunka ee (IMF) ayaa looga hadlay dadaalka dowladda Soomaaliya ay ugu jirto horumarinta dhaqaalaha dalka iyo dhabaha geedi socodka deyn cafiska Soomaaliya.\nIMF waxaa ay sheegtay in la soo geba gebeeyey dib u eegistii ugu horeysay ee ku aadan hanaan dhanka la socodka maaliyadda oo ka dhaxeeya Hay’adda lacagta Adduunka ee IMF iyo DFS,kaasi oo ka saacidaya Dowladda Soomaaliya dib u dhiska kaabayaashii dhaqaalaha ee dalka,dib u habyn siyaasdeed hanaanka maamul maaliyadeed ee dalka,si loo abuuro degnaansho dhaqaale guud ahaan dalka.\nDowladda Soomaaliya ayaa lagu ammaanay guulaha muhiimka ah oo ay k agaartay horumarinta hanaanka maamul maaliyadeed ee dalka,kobaca daqliga soo gaal dowladda,taasi oo ku timid dadaalkii wasaaradda Maaliyadda Soomaaliya ay u gashey sidii muwadiniintu loogu buraarujin lahaa ahmiyadda ay leedahay bixinta canshuuraha,waxaana hay’adda (IMF) ay xustay in sanadkan 2019 uu jiro horumaro ballaaran oo dowladdu ay ka gaartay xagga daqliga.\nArrintan ayaa lagu sheegay in ay ku timid go’aan dhab ah oo ay latimid dowladda Soomaaliya,iyadoo muujisay in barnaamijkaasi si dhab ah loo hirgeliyo,lana sii joogteeyo,inkastoo lagu xusay in caqabado ay iska jiraan.\n‘’Dhaqaalaha Soomaaliya waa uu sii kordhayaa,dib ayuuna u soo kabanayaa,balse waxaa loo baahanyahay in la sii xoojiyo dadaalka loogu jiro kobcinta dhaqaalaha,si loo yareeyo faqriga iyo gaajada,ayaa lagu yiri qoraalkaasi.\nHay’dda IMF Warbixinta ay soo saartay ayaa sidoo kale waxaa lagu xusay sheegay in Data lasoo bandhigay November 2018 ay muujisay in dakhliga gudaha dalka laga soo aruuriyay uu gaaray $161 million, oo ka dhigaysa in 31% uu ka badnaa sannadkii hore ee 2017.\nbarnaamijka SMP waa hanaan dhanka la socodka maaliyada oo ka dhaxeeya Hay’adda lacagta Adduunka ee IMF iyo dowladda Soomaaliya,gaar ahaan wasaaradda maaliyadda Xukuumada Somaaliya,waxaana warbixinta lagu sheegay in guulahaasi ay ku yimaadeen qaadista canshuuraah gudaha ee dalka.\nHay’adaha dhaqaalaha adduunka iyo kuwa gar gaarka ayaa Soomaaliya ka caawinaya sidii ay u gaari lahayd isku filnaasho,yerenta faqriga,shaqo abuur loo sameeyo bulshada.\nDadaaladan ay waddo dowladda Soomaaliya ayaa lagu sheegay warbixinta in ay horseedayaan in ugu dambeyn deymaha laga cafiyo Soomaaliya,si ay u gaarto heer isku filnaashiyo ah.\nQorshayaasha ay waddo wasaaradda Maaliyadda Xukuumadda Soomaaliya waxaa kamid ah sidii loo soo daabici lahaa lacago cusub oo ay Soomaaliya leedahay,taasi oo ku imaankarta in lagu guuleysto hanashada taageerada hay’adaha dhaqaale ee caalamiga ah,kuwaasi oo haatan garab istaagan Soomaaliya.


Maxay ka wadahadleen Madaxweynaha Soomaaliya & Xoghayaha Arimaha dibada Maraykanka ? – GOBOLADA.COM\nMay 26, 2022 May 26, 2022 AbdukadirLeave a Comment on Maxay ka wadahadleen Madaxweynaha Soomaaliya & Xoghayaha Arimaha dibada Maraykanka ?\nMaraykanka ayaa Faah Faahiyay wada-hadal khadkaTelefoonka ku dhexmaray Xoghayaha Arrimaha dibidda Maraykanka, Antony Blinken iyo madaxweynaha Soomaaliya, Xasan Shiikh Maxamuud.\nNed Price oo ah Afhayeenka Waaxda Arimaha dibada Maraykanka ayaa sheegay in labada mas’uul ka wada-hadleen arrimao badan ay ka mid yihiin’ dib u heshiisiinta Soomaaliya, dhismaha ciidamo amni oo la wareegi kara mas’uuliyadda qaran iyo hannaanka deyn-cafinta dalka.\n“Waxa ay ka wadahadleen muhiimadda ay leedahay dib u heshiisiin siyaasadeed, horumarinta ciidamo amni oo la wareegi kara mas’uuliyadda howlgalka Midowga Afrika ee ku meel gaarka ah ee Soomaaliya ee ATMIS, iyo dib u habeynta dhaqaalaha, ee lagama maarmaanka u ah dhameystirka waddada deyn cafinta ee Soomaaliya” ayuu yiri af-hayeenka.\nMadaxweynaha Maraykanka Joe ayaa shaaciyay dhowaan Biden in Soomaaliya uu dib ugu soo celinaayo ciidamada Maraykanka,\nNed Price ‘ wuxuu u gudbiyay madaxweynaha Soomaaliya taageerada joogtada ah ee Maraykanka ee dadaalka ay dowladda Soomaaliya iyo ururka Midowga Afrika ugu jiraan la dagaalanka khatarta argagixisada ah” ayuu sii raaciyay.\nCiidamada Dawlada Federaalka oo hawlgal ka Sameeyay Gobolka Shabeelaha Hoose


Khilaaf culus oo soo kala dhex galay Lafta Gareen & beelaha Koonfur Galbeed | Caasimada Online\nHome Warar Khilaaf culus oo soo kala dhex galay Lafta Gareen & beelaha Koonfur...\nKhilaaf culus oo soo kala dhex galay Lafta Gareen & beelaha Koonfur Galbeed\nBaydhabo (Caasimadda Online) – Madaxweynaha Koonfur Galbeed Cabdicasiis Lafta Gareen ayaa waxaa caqabad weyn ka heysataa sidii Golaha Wasiirada ee uu dhawaan magacaabay loo hor geyn lahaa Golaha Baarlamaanka Maamulkaas.\nMadaxweynaha Koonfur Galbeed ayaa cadaadis xoog leh kala kulmayo Beelaha deegaanadaas, waxaana soo baxayo beelo badan oo ku qanci waayey xilalkii loo magacaabay.\nLafta Gareen ayaa hadda wado olole uu ku doonayo inuu Beelahaas ku qanciyo inay aqbalaan Wasiirada loo magacaabay.\nBeelaha qaar ayaa lasoo sheegayaa inay Lafta Gareen si cad ugu sheegeyn inaysan marnaba aqbali doonin wasiirada la siiyey waxayna u sheegeyn inay kalsoonida kala noqon doonaan.\nBilowgii Bishaan ayu Lafta Gareen magacaabay Golihiisa wasiirada waxaana durba is casilay qaar ka tirsan Wasiiradii la magacaabay.\nWasiirada is casilay qaarkood ayaa sheegay in xilka loo magacaabay uusan u qalmin beeshooda isla markaasna aysan qaadan Karin halka kuwa kalana ay sheegeyn inaan lagala tashan markii loo magacaabay sidaas darteedna aysan diyaar u aheyn inay qaataan.\nSida ay xogta ku heleyso Shabakadda Caasimadda Online, haddii aan la qancin beelaha tabashada qabo waxaa macquul ah inuu Madaxweynaha Koonfur Galbeed mar kale dib ugu laabto Xukuumadda oo uu isbadal ku sameeyo dibna uu usoo dhiso mar kale.\nMadaxweynaha Koonfur Galbeed ayaa la aaminsan yahay inu taageero weyn ka heysto Villa Soomaaliya balse wuxuu hadda wajahayaa caqabado badan oo ay ugu horeyso sida uu Beelaha ugu qeybiyey Golihiisa Wasiirada.


Farmaajo oo si gaara ugu yeeray Madaxweynayaasha Puntland iyo Jubbaland (War cusub) - Goobjooge.net: Somali News, Somalia news Analysis. Farmaajo oo si gaara ugu yeeray Madaxweynayaasha Puntland iyo Jubbaland (War cusub) - Goobjooge.net: Somali News, Somalia news Analysis.\nFarmaajo oo si gaara ugu yeeray Madaxweynayaasha Puntland iyo Jubbaland (War cusub)\nQoraal ka soo baxay Xafiiska Madaxwenaha Waqtigiisa dhammaaday ee Maxamed C/llaahi Farmaajo ayaa loogu yeeray Madaxweynayaasha Puntand iyo Jubbaland inay ku biiraan shirka Wadatashiga Doorashooyinka ee Muqdisho.\nWarka ayaa lagu yiri “Madaxtooyada Soomaaliya waxay mar kale ugu yeeraysaa Madaxweyneyaasha Dowlad Goboleedyada Puntland iyo Jubaland in ay ku soo biiraan shirka wadatashiga ah ee lagu dhammeystirayo talo soojeedintii ay isla meel dhigeen Guddigii Farsamada ee ku kulmay Baydhabo 15-16 Febraayo 2021”.\nQaxaa qoraalka Villa Somalia lagu sheegay inay xal u aragto in dhammaan Dowlad Goboleedyada ay ka qeyb qaataan dhameystirka geeddi socodka doorashooyinka dalka, loogana gudbo marxaladdan hadda lagu jiro wada hadal, isqancin iyo in loo tanaasulo danta guud.\nArrintan ayaa imaaneysa iyadoo Beesha caalamka ay dadaal ugu jiraan inay madaxda Puntland iyo Jubbaland ka qeyb galaan shirka Muqdisho, isla markaana la dhammeystio heshiis lagu gaaray magaalada Baydhaba.\nPrevious articleDiblomaasi Turki ah oo ku baaqay in laga hortagto Keli-taliye iyo Dagaal sokeeye oo ka dhaca Somaliya\nNext articleMidowga Musharxiinta oo ku dhawaaqay Bannaanbax cusub oo magaalada Muqdisho ka dhacaya


Kenya oo sheegtay hakinta qaadka inay uga Khasaartay 100 Milyan – STAR FM SOMALIA\nKenya oo sheegtay hakinta qaadka inay uga Khasaartay 100 Milyan\nXildhibaannada Baarlamaanka Kenya ku matala labada Gobol ee laga soo saaro Qaadka Kenya ayaa sheegay in ay khasaareen Boqol Milyan oo Shilinka Kenya ah shalay iyo doraad oo Qaadka Kenya laga joojiyay Somaliya.\nXildhibaannada ayaa eedda dusha uga tuuray Guddoomiyaha Gobolka Meru, Peter Munya ,kaas oo ay ku eedeeyeen in uu faraha la galay arrimo diblomaasiyadeed oo aan ka mid ahayn shaqadiisa.\nWaxaa ay ku sheegeen Mr Peter Munya ,in uusan matalin Kenya,iyo Dadka labada Gobo lee laga joojiyay soo saaridda Qaadka.\nXildhibaannada kala ah Florence Kajuju iyo Kubai Iringo,ayaa waxaa ay Dowladda Somaliya ka codsadeen in ay maqasho codkooda kana qaaddo cunaqabateynta la saaray Jaadkii ay u soo dhoofin jireen Somaliya.\nWaxa ay Dowladda Somaliya ka dalbadeen in ay codkooda maqasho una dhaga nuglaato,iyaga oo ku tilmaamay in khalad ay aheyd in Guddoomiyaha Gobolka Meru uu faraha la galo arimo Diblumaasiyadeed.\nWaxaa ay sidoo kale baaq deg deg ah u direen Wasiirka arrimaha Dibadda Kenya Amina Max’ed iyo Madaxweynaha Kenya Uhuru Kenyatta,waxaan ay ka codsadeen in ay ka gaaraan dadka ay noloshooda halista ku jirto ee daga Gobollada qaadka laga soo saaro in loo furo suuqii Jaadka ee Somaliya.\nDowladda Somaliya ayaa shegtay sababta qaadka loo joojiyay inay tahay fara gelin Dowladda Kenya ay ku sameysay arimaha Somaliya.\nShabaab oo weerar Khasaare geystay ka fuliyay Degmada Qoryooley


Sonam Kapoor Oo Arbaaz Khan U Sheegtay In Lagu Aflagaadeyn Jiray Oraahda Ah “Wey Dheertahay, Wey Buurantahay Yaa Rabo Oo Guursanaayo” – Filimside.net\nAtiriishada caanka ah Sonam Kapoor ayaa ka qeyb gashay barnaamijka Arbaaz Khan jilayaasha Bollywoodka ku wareeyso ee lagu magacaabo Pinch waana barnamij xidigaha lagu wareysto Tv-yadana laga daawado.\nHorey waxuu barnaamijkan Arbaaz ugu casuumay xidigo dhowr ah sida Varun Dhawan, Kareena Kapoor, Karan Johar, Sonakshi Sinha iyo kuwa kale maalintii shalay ahed ayaana xalqada Sonam hawada lagu fasaxay.\nArimo xiiso leh ayee goobta shaaca kaga qaaday Sonam sida in Kareena Kapoor baraha bulshada si dhuumaaleysi ah ku isticmaasho, nolosheeda gaarka ah, shaqadeeda iyo arimo kale hadaba mid kamid ah waxyaabihii ay goobta kaga hadashay waxaa kamid ahayen in hada kahor la daba dhigtay.\nWaxay sheegtay in quruxdeeda iyo qaab dhismeedkeda dad badan ku mashquuleen waana kuwa iyada naceebka u hayaan xumaan iyo aflagaado ayeena ka faafin jireen xidigtaan waxay tiri iyadoo ka hadleyso arinkaa.\n“Kuwa qaarkood waxay idhihi jireen tan waa laf oo aad u caato u ah kuwa kalena waxay idhihi jireen waa mid buuraan yaa guursan doono halka kuwa kalena ay idhihi jireen midaan sida u dheer yaa guursan doono.”\n“Wax walbo wey igu tilmaameen hadana iyaga dhexdooda isma waafaqsana oo midba waxbuu igu sheegay anigase waxaan ahaa qof aan tixraacin sheekooyinkaas sida qof aan ogeyn oo kale ayaan isku dhaafin jiray.”


Ingiriiska oo Somaliland ka reebay Shirka London,sababta | Baydhabo Online\nIngiriiska oo Somaliland ka reebay Shirka London,sababta\nDowladda Ingiriiska ayaa maamulka Somaliland ka reebtay ka qeyb galka shirka arrimaha Soomaaliya ee Bisha May ka furmaya Magaalada London ee xarunta dalka Ingiriiska.\nDowladda Ingiriiska ayaa Somaliland ku eedeysay in ay fashilantay dimuqraadiyadda Somaliland kadib markii dob loo dhigay doorashada Somaliland.\nWaxaa ay Dowladda Ingiriisku ku doodday in shirkaasi loogu talagalay in ay ka qeybgasho xukuumad cusub oo ka socota Somaliland sidaas darteedna Somaliland laga reebay shirkaas maaddaama ay qaban weysay doorashooyinka madaxtinimada oo loo ballan sanaa Bisha April.\nSafiir ku xigeenka Ingiriiska ee Somaliya ,Andrew Allen. oo ku sugan magaalada Hargeysa ayaa sheegay in Somaliland ay dimuqraadiyadeeda hoos u dhacday dowladda Ingiriiskana ka reebtay ka qeybgalka shirkaas.\nShirka 11-ka May ka dhacay london ayaa waxaa ka qeyb gelaya Dowladda Soomaaliya iyo Waddamada Qaaraanka bixiya ee taageera Soomaaliya,waana shirkii 2aad oo noociisa oo kale ah oo ay marti gelineyso Dowladda Ingiriiska.


Ruqsadaha Waxbarashada ee AutoCAD - Geofumadas\nSebtember, 2011 AutoCAD-AutoDesk, Baridda CAD / GIS\nBarashada qalab kombuyuutar ah ayaa maalin kasta fudaydinaysa, casharo buuxda ee AutoCAD Online, blogs, forumyada iyo beelaha isticmaala waxay ku dhow yihiin inay bartaan hab isku mid ah.\nSi aad u bartid AutoCAD ma'aha lagama maarmaan inaad haysato liisanka sharci darrada ah, ujeeddooyinkan waxaa jira noocyo waxbarasho oo ka madaxbanaan AutoDesk, si buuxda u shaqeynaya. Waqtiyada kale waxay suurogal u tahay keliya Maraykanka, Kanada iyo qaar ka mid ah wadamada Yurub; laakiin hadda waxay heli karaan ku dhawaad dhul kasta oo ay ku jiraan Latin America (iyada oo ka reeban, meelaha qaarkoodna lagu ciqaabi karo sharciyada hantida khabiirka ah ama la'aanta wakiilka ganacsiga ee AutoDesk).\nQalabka waxaa ka mid ah alaabooyinka:\nAutoCAD P iyo ID\nAutoCAD Faahfaahin Dhisme\nAutodesk Green Studio Studio\nAutodesk Navisworks Maamul\nAutodesk Quantity Quantity\nXirfadlaha Falanqaynta Dhismayaasha Autodesk Robot\nQalabka Autodesk ee Mac OS X\nLa-taliyaha Autodesk Moldflow Advanced\nSida loo soo dejiyo AutoCAD\nSi aad u soo dejiso ruqsadaha waxbarasho ee AutoCAD waa inaad tagtaa:\nKa dibna gali user user diiwaan, ama iska diiwaan markii ugu horeysay. Nidaamku wuxuu na waydiisanayaa macluumaadka sida da'da, jaamacada aan wax ku baranayno, sanadka aan ka qalinjabineyno kadibna waxaan helnaa email si aan u xaqiijino.\nTaas ka dib, barnaamijka, luuqada, nidaamka hawlgalka ayaa la xushay, haddii ay tahay xitaa 32 ama 64 kadibna ... sug, sababtoo ah faylasha inta badan waxay marayaan 3 GB. Waan arki doonaa koodhka lagu soo bandhigay casaan, lambarka taxanaha iyo furaha dhaqdhaqaaqa, iyadoon macluumaadkaan liisanka la soo dejiyey kaliya waxay noqon doonaan tijaabo ah 30 maalmood.\nMarka la rakibo, waxaa la weydiistaa xogta ku-meel-gaarka ah. Xogtan waxaa lagala tashan karaa profile, labadaba Serial iyo Product Key.\nRuqsadaha waxbarashadu ma qaban karaan\nNoocyada waxbarashada ee AutoDesk waxay si buuxda u shaqeynayaan, ujeedooyin waxbarasho. Shaqooyinka lagu sameeyay qaybaha kala duwan waxay leeyihiin watermark ee qaabeynta daabacaadda, taas oo sheegaysa in lagu sameeyey qaab waxbarasho.\nLooma oggola inay u adeegsadaan ujeedo ganacsi, ama aan siin karno koorsooyin xarun wax lagu baro, loomana kordhin karo liisanka buuxa.\nKama bixin kartid lacag bixinta sanadlaha ah ee ruqsadahaas, waxay haystaan mudo sadex sano ah (bilooyin 36) laga soo bilaabo taariikhda soo dejinta.\nWaxay sidoo kale ku fiican yihiin kuwa ku qoran internetka, oo aan u isticmaalin ruqsadaha sharcidarrada ah, wax yar ka sii kordhin karaan dhaqankooda.\nSida loo jabiyo AutoCAD\nHaddii ay tahay inay bartaan AutoCAD, kor ku xusan waa ku filan. Markaan dhameyno shahaadada, ma aha wax macno leh in la isticmaalo liisanka sharcidarrada ah, gaar ahaan haddii macallimiin 64 oo na siiyay fasalo kala duwan ee Jaamacadda ay ku bixiyeen ugu yaraan lacagta lagu bixiyo si aan u fahamno waxa xirfadlaha ah.\nWaxaa jira sharci aan laga saari karin nolosha adduunyada, oo ah waxa aynu beeranayno, ka dibna waanu gooshi doonaa. Sidaa darteed haddii aynaan rabin naqshadeennadayadu in ay nasoo dhigaan hal maalin ama ay naga ciyaaraan wasakhaha wasakhda nagu filan xilliga qandaraaska, waa inaan ku darsannaa daacadnimo ku saabsan sharciyada hantida cilmiga leh.\nIyada oo arrimahan oo dhan ah, ka hor intaan caqli-gal ahayn in burcad-badeednimadu ...\nHaddii aad doonayso inaad sameysid shirkad ama badeecad ganacsi gaar ah oo bixisa adeegyo, waxaa ugu fiican inaad iibsato liisanka AutoCAD LT si aad u bilowdo. Kharashkani wuxuu ku saabsan yahay $ US $ 1,000, kaas oo lagu daboolay shaqo bilaash ah oo mushaar ah. Ma jiraan wax xayndaab ah oo ku saabsan hantida hantida qalaad, oo waxay kaa helayaan software sharci ah, oo aadan xitaa isticmaalin.\nHaddii aad rabto inaad xafiddo chips, si fiican waxaa jira IntelliCAD, oo ah sida AutoCAD, oo leh qiime ka badan US $ 400. Haddii aad rabto inad wax yar qaadato, waxaa jira barnaamijka Furan ee furan, inkasta oo aanad waxba samayn karin (ugu yaraan CAD).\nHaddii aadan rabin in aad ku iibsato dukumiinti, markaas waa inaad iska hubisaa haddii aan dhab ahaantii doonno in aan ganacsade nahay, sababtoo ah ganacsigu waa maalgalin joogto ah ee xirfadaha (degaanka, qalabka, gawaarida, shaqaalaha, software, tababarka) iyo iibinta badeecada ama adeegga oo ah qaab qiimo leh oo macmiilku ka helayo awooddeena.\nPost Previous«Previous Koorso ku saabsan suuqyada aan rasmiga ahayn iyo habaynta\nPost Next GGL luqadda geoprocessing heli karaa gvSIGNext »\n3 Jawaabo "Luqadaha Waxbarashada AutoCAD"\nsamuel samuel isagu wuxuu leeyahay:\nWaad ku mahadsan tahay danahaaga, ma iibinayno software, laakiin waxaad si toos ah ula xiriiri kartaa AutoDesk ama Studica\nElena gutierrez isagu wuxuu leeyahay:\nixtiraamka wanaagsan ee aad iigu soo diri karto iimayl, waxaan u adeegsanayaa tixraaca barnaamijyada autocad ee ugu dambeeyay ruqsadaha tacliinta


Sacuudiga oo laalay dalab xiisad abuuri kara oo kaga yimid dowladda Turkiga - Caasimada Online\nHome Warar Sacuudiga oo laalay dalab xiisad abuuri kara oo kaga yimid dowladda Turkiga\nSacuudiga oo laalay dalab xiisad abuuri kara oo kaga yimid dowladda Turkiga\nRiyadh (Caasimada Online) – Sida ay qoreen wargeysyada kasoo baxa magaalada Riyadh dowlada Sacuudiga ayaa ka hor imaaday in dowlada Turkiga ay ku wareejiso dadka lagu tuhmayo inay ku lug lahaayen dilka suxufi Jamaal Kaashogji.\nWargeysyada oo xiganaya Wasiirka arrimaha dibadda Sucuudiga Caadil Al-Jubayr ayaa sheegay in dowlada Sacuudiga ay ka hor imaaday dalabka Turkiga ee ku aadan in tuhmanayaasha lagu maxkamadeeyo magaalada Istanbuul.\nWasiir Caadil Al-Jubayr, wuxuu sheegay in dadka lagu tuhunsan yahay inay ka dambeeyeen dilka Jamaal Kaashogji lagu maxkamadeyn doono gudaha dalka Sucuudiga, isla markaana ay jiri doonin muwaadin lagu wareejin doono Turkiga.\nWasiir Caadil Al Jubeyr ayaa la sheegay in hadalkan uu ka dhahay shir ka socday dalka Baxreyn wuxuu ku eedeeyay warbaahinta reer galbeedka iyo qaar kamid ah kuwa carabta inay bunbuuniyeen markii ay tebinayeen dhacdada.\n“Ma dhaceyso in muwaadin la tuhunsan yahay oo kiiskiisa ku jira gacanteena in loo gacan galiyo Turkiga, wey nagu adag tahay inaan ku wareejino maxaabiisteena ku socta baaritaanka, turkigu waa inuu nagu kalsoonaada”\nSidoo kale, Wasiir Caadil Al-Jubayr ayaa ku adkeysanaya in Sacuudiga uusan ku tallo gal u dilin Suxufiga Jamaal ee ku dhex dhintay gudaha Qunsuliyada ee magaalada Istanbuul.\nSi kastaba ha ahaatee, hadalka wasiirka ayaa imaanaya xilli Turkiga uu codsaday in loo soo gacan geliyo 18 qof oo u dhashay Sucuudiga oo looga shakinsan yahay inay wax ka ogaayeen dilka weriye Jamaal Kaashogji.


Home Wararka Dibada Maqaayad Faransiis ah oo Sacuudiga ku taalla oo loo diiday haweenka xijaaban\nMaqaayad Faransiis ah oo Sacuudiga ku taalla oo loo diiday haweenka xijaaban\nMaamulka maqaayad laga leeyahay dalka Faransiiska oo ku taalla magaalo xeebeedka Jeddah ee dalka Sacuudi Carabiya ayaa mamnuucay inay maqaayada soo galaan haweenka xiran xijaabka ama indha shareerka Islaamka, taas oo kicisay carro badan oo ka timid macaamiisha maqaayadda iyo muwaadiniinta boqortooyada Sacuudi Carabiya.\nBagatelle Jeddah, oo ah laan ka mid ah silsiladda makhaayadda caanka ah ee Faransiiska, ayaa la sheegay todobaadkii hore iyo horraantii toddobaadkan inay diiday inay soo galaan dumarka xiran xijaabka iyo cabaayadaha.\nSidoo kale, maqaayadda ayaa la diiday inay soo galaan haweenka xiran cabaayadda dabacsan oo ay xirtaan hweenka boqorootyada ingiriiska. Sidoo kalana waxaa maqaayadda loo diiday inay soo galaan ragga ku labisan dharka hiddaha iyo dhaqanka ee Sacuudiga.\nKadib markii ay warbixinada sheegaya arrintaan soo bandhigeen wargeysyada iyo boggaga internet-ka, waxaa bilowday durba kacdoon ay dadka Sacuudiyaanka ah uga hor tagayaan arrintaa, waxaana baraha bulshada lagu soo qoray warbixino iyo hadalo adag oo arrintaan looga jawaabayo.\nQof ay ugu qortan tahay Facebook Ameera Al Qahtani ayaa tusaale ahaan tiri “ Uma qalanto maqaayadaan wax xidig ah, sababtoo ah waxay diiday inay haweenkeena u ogolaato inay xirtaan xijaabka, sidoo kalana waxay diiday inay raggeena xirtaan khamiiska, waa in laga ceyriyo Jeddah, ma aysan tixgelin diinteena waxayna naga dhigtay kuwa aad u careysan”.\nMaqaayadda oo maalmihii dambe lagu eedeenayey in cunto xumo iyo dhadhaqan la’aan ayaa hadda ku jirto xaalad halis ah maadaama ay faraha lasii gashay waxyaabo kiciyey carada dadka Muslimiinta ah ee ku sugan Sacuudiga.\nMaqaayadda ayaa marka laga raadiyo Googlaha waxaa dadka usoo baxayo inay xiran tahay taasoo la sheegay inay ka dhalatay kacdoonka ay internet-ka sameeyeen dadka Sacuudiyaanka ah. Laakiin waxaa kale oo laga yaabaa inay sabab u tahay amar ka soo baxay maamulka Sucuudiga, inkastoo aysan jirin wax jawaab ah oo deg deg ah, haddana qaar ka mid ah warbaahinta gobolka ayaa sheegay in xeer ilaaliyaha guud ee Jeddah uu qaatay go’aanka lagu xirayo maqaayadda.\nDhacdadaan ayaa ku soo beegantay iyadoo Boqortooyada Sucuudigu ay sannadihii u dambeeyey kordhisay dadaallada ay ku doonayso inay ku soo jiidato dalxiisayaasha ajaanibka ah, gaar ahaan kuwa reer Galbeedka ah, si ay u tagaan goobaha dalka gudihiisa ah. Mid ka mid ah meelaha soo jiidashada leh ayaa ah xeebta Jeddah oo ay ku taalo maqaayadan muranka dhalisay.\nWaa tusaalihii ugu dambeeyay ee walaaca ku saabsan xiisadaha bulshada ee ka dhashay iska hor imaadka u dhexeeya qiyamka bulshada Islaamka ee Sacuudiga u dhashay iyo waaga cusub ee uu Maxamed Bin Salman rabo inuu geliyo dalkaas si loo dhiirageliyo dalxiisayaasha\nPrevious articleDaawo:- Muqaal” Xasaasi ah!Agaasimihii ku dhaawacmay qaraxii lagu dilay Yariisow oo xog cusub bixiyey\nNext articleZelenskyy: ”90% Ruushka waxa uu burburiyay dhismaha Luhansk & Severodonetsk”.\nIGAD oo war kasoo saartay colaada sii hureysa ee Ethiopia iyo...\nXasan Sheekh oo tijaabo cusub laga qaaday maanta iyo Villa Somalia...